Bukedde Online - Ensonga lwaki aba NUP basudde Kasibante ne Ssempala\nEngeri poliisi gye yakutte kanyama wa Bobi Wine\nBaabano abaana ba Ntege Sebaggala\nBy Lawrence Kitatta Joseph Makumbi\nAdded 4th October 2020\nALLAN Ssewannyana bamuwadde kkaadi ya NUP wabula ate babaka banne babiri: Moses Kasibante ne Emmanuel Ssempala Kigozi Ssajjalyabeene ne babasuula.\nMoses Kasibante NUP gwe yasudde\nSsewannyana yayise ku bantu babiri be yabadde avuganya ennyo nabo okuli Musiri Bwogi ne Farouk Ntege muganda wa Seya nga bonna babadde baagala kkaadi ya NUP ku kifo kya Makindye West.\nWabula Kasibante baamusudde ne bawa sipiika wa KCCA Abubaker Kawalya ku kya Lubaga North ne Ssempala ne bamusuula ne bawa David Sserukenya mu Makindye Ssaabagabo.\nMu Kawempe South, munnamawulire Bashir Kazibwe Mbaziira naye baamuwadde kkaadi ya NUP n'amegga Dr. Roy Ssembogga eyaliko omukulembeze w'abayizi e Makerere.\nKyazuuliddwa nga Kazibwe asinga Ssembogga okubeera omuganzi mu bantu. Ensonga yeemu gye beesigamyeko okuwa Mohammed Ssegirinnya kkaadi ne basuula Sulaiman Kidandala eyasooka okulabika nga y'alina emikisa emingi amangu ddala nga Latif Ssebaggala abadde akiikirira ekitundu ekyo avudde mu lwokaano.\nKigambibwa nti ttiimu zonna ezaasindikiddwa mu kitundu zaakomezzaawo lipoota ezikwatagana nga ziraga nti Ssegirinya y'asinga okuba n'emikisa emingi egiwangula.\nKu Kasibante kigambibwa nti ekyasinze okumukosa kwe kuba nga yajja luvannyuma nga Kawalya yeenyweza dda mu NUP era ng'awagira nnyo enteekateeka z'ekibiina nti era yakubisa n'ebipande bya Bobi Wine n'abitimba mu Kampala wonna ku ssente ze. Mu kitundu nti nayo obuwagizi Kawalya yabadde abulina.\nEbifo bIno ebitaano byasoose okubeerako enkalu ez'amaanyi era olukiiko olukulembera NUP olwa National Unity Platform Executive Board ne luwalirizibwa okuddamu okusunsula abaagala kkaadi z'ekibiina ku bifo ebyo.\nKigozi Ssempala naye yasuuliddwa NUP\nAbubaker Kawalya (Lubaga North), Mohammad Ssegiriinya (Kawempe North), ne Kazibwe Bashir Mbaziira (Kawempe South) basoose kulaba bubonero obulaga nti basoolobye ku be bavuganya nabo, wabula ate oluvannyuma baabazzizza mu kusunsula okupya ku Lwokuna wabula ku Lwokutaano baalangiriddwa wamu ne Ssewanyana.\nMu kusooka abakulembera NUP baali basuubizza okulangirira be bawadde kkaadi mu ssaawa 48 wabula essaawa zaayingidde mu 60 nga tebannasalawo. Akakiiko akapya ke baataddewo akakulirwa looya w'omu Kampala Geoffrey Turyamusiima nako kaabadde kasabye essaawa endala 48 okutegeka ebivudde mu kusunsula kwako.\nAbamu baabadde tebasunsuddwa era ku makya g'Olwokutaano, Bwogi yakedde ku kitebe kya NUP e Kamwokya mu Kampala okusisinkana akakiiko. Yabadde mu lwokaano n'omubaka Allan Ssewanyana kyokka oluvannyuma baawadde Ssewannyana.\nSsewanyana ne Kasibante baabadde bakibateekako nti okugenda mu NUP baamala kulaba nga Dr. Kizza Besigye alaze nti tagenda kwesimbawo ku Bwapulezidenti ne balyoka bagenda e Kamwokya okuganyulwa mu ttutumu lya Bobi Wine era kino kigambibwa nti kye kyalemesa Ssewanyana okulangirirwa omulundi ogwasooka wabula n'akiyitako kubanga be yabadde avuganya baatunuuliddwa ng'abasinga nnyo mu bumanyirivu ate bwe kyatuuse ku Kawalya ne bakiraba nti atuuse kubanga mu kiseera kino ye Sipiika wa KCCA.\nNg'oggyeeko eky'okubeera Sipiika wa KCCA, Kawalya era yakyusa bakansala ba FDC bataano n'abatwala mu NUP ekyayongedde okumuwa enkizo ate nga ne mu by'ensimbi ezimusobozesa okutambuza obulungi kampeyini ze yapimiddwa ng'asooloobye ku Kasibante.\nWadde embiranye yasoose kubeera ku bifo mukaaga ebya Kampala ne Wakiso wabula waliwo ate n'ebifo ebirala okuli n'eky'omubaka omukyala owa disitulikiti y'e Masaka biriko okusika omuguwa ogw'amaanyi kyabadde kivuganyizibwako Harriet Nakiyemba Ssebuwuufu mukazi wa John Mary Ssebuwuufu ng'avuganya ne Joan Namutaawe omusuubuzi mu Masaka kyokka nga yasazeewo okuyingira ebyobufuzi.\nOluvannyuma baalangiridde Muky. Ssebuufu kubanga nga beesigama ku bumanyirivu bw'alina mu byobufuzi. Mu 2011, Muky. Ssebuufu yavuganya ku Bwameeya bwa Nakawa era Nsubuga Balimwezo yamuwangulira watono.\nWaasoose kubeerawo enteesegenya ez'amaanyi mu kibiina kya National Unity Platform (NUP) ku bantu abaabadde basibaganye ku bifo mu Kampala okukakasa nti batuuka ku nzikkiriziganya balekewo omu naye enteeseganya ezo zaagudde butaka nga ku baagala ekifo tekuli mwetegefu kulekera munne.\nAbubaker Kawalya ku kya Lubaga North\nNational Unity Platform Executive Board\nOw'ebitundu by'ekyama ebibiri yeetaaga obukadde 100 okulongoosebwa\nMaama yeetemye sipeeya lwa kugaana kulangirira bba ku bwakansala: 'Batubbye'\nBataddewo akakiiko ku Musumba wâ€™Ekkanisa omwafiiridde omuntu


Essomabuzaale (Genetics) - Wikipedia\nEssomabuzaale(Genetics) ,okusinziira ku Charles Muwanga , ssomo lya essomabiramu(biology)erinoonyereza ku nnabuzaale(genes) z'obutaffaali.Essomabuzaale lyekuusiza ku :\n(i) Obutaffaali (body cells) (ii)Endagabuzaale oba ennabuzaale (genes). (ii) Endagabutonde (DNA) (iii) Obusekese (Chromosomes)\nMunda mwa buli kataffaali ka kiramu, ekimera oba ensolo, mulimu emigereko gy’ebiragiro egiyitibwa endagabuzaale , mu bumpimpi “ennabuzaale” (genes). Endagabuzaale oba ennabuzaale ziraga oba ziwa endagabutonde ebiragebiragiro ku ki ekimera oba ensolo bwe kirina okufaanana , oba omubiri okukola ebigubezaawo nga mulamu .\nEnnnabuzaale zino ziri ku luwuzi oluwanvu olwa matiriyo eyitibwa Endagabutonde(DNA) ate endagabutonde ez’enjawulo nazo ne zikola ebinwa ebiwanvu (long strands) ebiyitibwa obusekese mu ngeri y’emu olusekese lw’enkul bwe lubaamu enku ez’enjawulo ezikola olusekese. Kino kitegeeza nti ng’olusekese lw’enku bwe lubaamu enku ez’enjawulo mu mubiri gw’omuntu mu buli kataffaali buli kasekese kabaamu endagabutonde(DNA) .\nOlusekese oba ekinwa lubaamu enku ez’enjawulo ezisibiddwa awamu. Mu ngeri y’emu akasekese akamu kabaamu endagabutonde ez’enjawulo. Ennabuzaale kiba kitundu ku endagabutonde.\nEssomabuzaale (genetics) kye ki?\nEssomabuzaale liba ssomo lya buzaale bwa biramu bwe bisikira okuva mu bizadde bwabyo . Essomabuzaale sayansi assoma engeri ebiramu gye bisikira “enkula” (traits) n’enjawukanyo (variation) z’ebizadde byabyo mu birungo by’obutafaali bwabyo okuva ku mulembe ogumu okudda ku mulala.\nMu nsonjola ennambulukufu essomabuzaale ly’essomo ly’engeri ebiramu gye bisikiramu andabika zabyo nga langi y’amaaso, ennyindo, obuwanvu, n’ennayisa okuva ku bizadde byabyo. Munnasayansi akuguka mu essomabuzimbe ayitibwa munnassomabuzaale (Geneticist).\nSinga taata alina enviiri eza munyerere azaala omwana , mu kiseera kitono enviiri ziyinza okutandika okulabika ng’eza Taata. Kino bwe kibaawo, omwana aba asikidde (inherit) ennabuzaale =endagabuzaale(genes) okuva mu kitaawe era obutaffaali bw’enviiri zaabwe butba n’endagabutonde (DNA) ze zimu.\nObuzaale oba essomabuzaale (genetics) lya mugaso mu bantu, ebisolo, n’ebimera awamu n’obutaffali obulamu obulala. Ekimera kiyinza okusikiza ekyana kyakyo enkula ng’obungi bw’ebibala bye kissa, langi y’ebimuli bye kireeta n’obuzimbe bw’emirandira okuyita mu nsigo evaamu ekimera ekifaanagana n’ekizadde kyakyo.\nOkimanyi nti tewabangawo muntu akufaanana mu buli ngeri ebitundu kikumi ku kikumi , era talibeerawo? Bwe wetunuulira, olowooza waliwo omuntu omulala afaanana n’awe mu buli kintu , enkula n’embeera ez’obuntu ? Nedda, oli muntu alina enkula, endabika, obusobozi bw’omulengera, n’embera z’obuntu ez’enjawulo.\nKyokka era kkiriza oba gaana, oyinza okufaanana ne kitaawo, maama wo, oba muganda wo yadde si kikumi ku kikumi. Kino kireetebwawo ekiyitibwa ennabuzaale =endagabuzaale (genes). Osaana okimanye nti ennabuzaale ziringa mpapula okuwandiikiddwako ebiragiro ebifuga buli ekigenda mu maaso mu mibiri gyaffe. Ennabuzaale ziba molekyu eziwa ndagabutonde (DNA) mu mibiri gyaffe ebiragiro oba obubaka obwekusifu okukola ebintu eby’enjawulo mu mubiri gw’ekiramu.\nKigambibwa nti buli kataffaali kabaamu ennabuzaale ezisoba mu mitwalo ebiri zonna nga zikolera wamu. Ennabuzaale zino zibaamu enkusiko (codes) , ntegeeza obubaka obwekusifu obuviirako ekyo ebiramu kye bisikira okuva mu bizadde.\nTewerabiranga nti ennabuzaale kitundubutundu ku endagabutoonde (DNA), eno nga kemiko (chemical) ebaamu olukusiko lw’obuzaale (genetic code) ekola ebizimba mubiri ebikola obutaffaali obulamu (living cells).\nEbizimbamubiri (proteins) ze bbulooka ezizimba ebiramu. Kumpi buli kintu mu mibiri gyaffe, amagumba, omusaayi n’emifumbi bikolebwa bizimbamubiri (proteins) era mulimu gwa nnabuzaale okukola ku ntondeka y’ebizimbammubiri.\nEnnabuzaale tosobola kuziraba n’amaso agali obukunya (naked eye), wetaaga enzimbulukusa ez’amaanyi era ennabuzaale mu butonde zaakula nga wuzi ezisangibwa mu busekese bw’endagabutonde (Chromosome)\nEnnabuzaale eziriko obulemu (Mutated genes)\nOluusi omuntu aba n’ennabuzaale ezitakola bulungi , z’ayinza okuba ng’azisikidde okuva mu bazadde be . Ennabuzaale ezo mu luganda zigambibwa okuba nga ziriko obulemu aba ziyite “ennabuzaale nnemu” (mutatated or altered genes). Ennabuzaale “ennemu” tezikola mirimu gyazo bulungi era zivaako obukyamu ku bitundu by’emibiri gy’ebiramu.\nEbimu ku birwadde ebisikire nga kookolo n’obutaffaali obw’eggabo (sickle cell) buva ku nnagabuzaale ennemu (mutated genes), zino nga z’endagabuzaale eziriko obulemu. Endagabutonde (DNA)\nEky’olungereza DNA ekitegeeza endagabutonde kiggwayo “Deoxyribonucleric Acid” nga eno “molekyu” esangibwa kumpi mu butaffaali bw’ebiramu bwonna.\nEndagabutonde (DNA) ebaamu “olukusiko” (Code), luno nga lulimi olukusike olubeeramu obubaka obwekusifu , olutereka obubaka obukozesebwa ennabuzaale obusobozesa ebiramu okukola. Endagabutonde esangibwa mu butaffaali bwonna mu buzimbe obuyitibwa “Obusekese” (Chromosomesa) nga buno bwe buterekero bw’endagabutonde.\nEndagabutonde(DNA) esangibwa mu buziizi (nucleas) bwa butaffaali , eno eyitibwa endagabutonde ey’obuziizi (nuclear DNA). Kyokka endagabutonde emu esangibwa mu “kyondo” (Mitochondira) ky’aketaffaali era eno eyitibwa endagabutonde ey’ekyondira (mitochondrid DNA).\nObutaffaali bwonna mu kiramu ekimu bubaamu endagabutonde y’emu. Endagabutonde ekolebwa bbesi ez’ekimemiko (Chemical bases) nnya : a)\tAdenanyina (adenine A) b)\tGanayina G( guanine G) c)\tKatosayine C (Cytosine C) d)\tTayimayine T (Thymine T)\nBbeesi z’ekikemiko(endagabuzimbe) zino zisangibwa mu ludaala olunyooleze (twisted ladder) oluyitibwa nabbulula oludaala olwa nabbirye (Double Helix).\nMu bantu bbeesi zonna ze zimu naye ensegeka oba enzirinngana ya njawulo mu buli muntu. Endagabutonde eyinza okweyabuluzaamu (duplicate) oba okwekoppa. Eno y’ensonge obutaffaali bwonna mu muntu kinnomu buba n’endagubutonde y’emu.\nEkinwa (strandi) ky’endagabutonde kikolebwa ennyukuta GATC , ennyukuta zino zisengekebwa mu ngeri ekola ebigambo. Ebigambo byesengeka okukola ekinnamakulu (sentences). Ebinnamakulu oyinza okubiyita ennabuzaale (genes). Ennabuzale ewa ebiragira, obutaffaali bwonna mu mubiri okukola ekyo ekyabutonderwa nga bwe kirambikiddwa mu endagabutonde zaffe omuli n’okukola ebizimbamubiri.\nObusekese (chromosomes) kye ki?\nObusekese bugeraageranye n’olusekese lw’enku omubeera enku ennyingi mu kinwa kimu. Akasekese kaba binwa (strands) bya ndagabutonde ebingi ebisibiddwa awamu ng’ekinwa ky’enku oba olusekese lw’enku.\nBbeesi ez’endagabuzimbe (chemicals bases) mu ndagabutonde zikuumirwa mu bifo byazo ne oludaala olwa nabbirye (Double Helix).\nOluddaala olwa nabbirye lugenda mu maaso okwezinga ku bizimbamubiri. Oludaala olwa nabbirye lwezinga ku molekyo ez’ebizimbamubiri okusobola okukola ekiyitibwa “akasekese” (Chromosome) k’endegabutonde\nObusekese (Chromosomes) busangabwa mu buziizi(in the nucleus) bwa kataffaali.\nOmuwendo gw’obusekese mu kataffaali gusinziira ku ki akataffaali kye kali. Omuntu aba n’obusekese 46 mu buli kataffaali. Obusekese buno buli mu migereko ebiri egyo’obusekese 23. Buli muntu asikira obusekese 23 okuva ku maama n’obusekese 23 okuva ku taata. Eno y’ensonga lwaki buli muntu aba n’enkula (traits) okuva mu maama ne taata we.\nx x x x x x x x x x x x x x xxxxxxxxx x x x x x x x x x x x x x x xxxxxxxxx\nAkasekese aka 23 ka kizadde (sex). Nga tutunuulira obusekese obuba mu kataffaali tuba tusobola okumanya ekizadde” (sex) ky’omwana ali mu lubuto. Ebisajja biba n’obusekese obwekizadde XY ate ebikazi xx. Buno buyitibwa “busekese bwa kizadde (sex chromosomes).\nObusekese bw’ekizedde(Sex chromosomes) kye ki?\nWakati mu kwegatta kw’ekisajja n’ekikazi, ekisajja kifulumya akataffaali ak’empakisolo (sperm cell) ate ekikazi ne kifulamya akatafaali ak’empako (ova cell). Jjukira nti tumaze okulaba nti omubiri gw’omuntu gulina emigogo gy’obusekese 23 mu buli kataffaali nga ku migogo gino , omugogo ogwa 23 ke kasekese ko ak’ekizadde (sex chromosome). Ebisajja biba n’obusekese XY ate ebikazi obusekese XX\nMu kuwaka, buli kizadde kiwaayo akasekese, ekikazi kiwaayo akasekese aka X kubanga ekikazi kirina obusekese xx (xx chromosome.\nEkisajja kifulumya akasekese x oba y mu ngeri etali ya kyeyagalire. Singa ekisajja kifulumya akasekese aka x kiba kigatta x eno ku kasekese x ak’ekikazi okukola xx , ekizadde kyakyo kiba kya kiwala. Singa ekisajja kifulumya akasekese ak’ekikazi aka Y , kivaamu ekito ekirina ekizadde eky’ekisajja oba ekirenzi.\nKu mulembe guno, abakugu basobola okukola okuwakisa wabweru w’omubiri (K W B = I V F) mu lungereza “in vitro fertilization” wano, obutaffaali obw’ekisajja n’ekikazi bujjibwa mu bazadde mu laabu.\nMu kiwakiso wabweru w’omubiri (K W B), kakensa asobola okulondako kizadde ki (which sex) ky’ayagala okuwakisa. Kino kitegeeza oyinza okulondako omulenzi oba omukazi. Ensikizo z’obuzaale (Genetic Inheritances).\nOkusikira ekintu kitegeesa okufuna ekintu okuva kw’oyo abadde nnyinikyo. Mu essomanuzimbe, ensikizo (inheritance) kitegeeza nti ekito kifuna oba kisikira enkula ezimu okuva ku bizadde, mama ne taata. Endagabuzaale ez’abazadde ze zisinzirako enkula zaffe.\nOluusi, omuntu y’omu abaamu ennaabuzaale ez’enjawulo. Zino ziyitibwa nkyotala (alleles).\nEky’okulabirako, olina enviri za kaweke kubanga ne maama oba taata wo yalina za kaweke. Ne bwe baba nga tebaalina za kaweke, nga za munyerere, nnabuzaale mu butaffaali bwabwe ziyiriza okubaamu enviiri eza kaweka okuva ku bajjajja era nga naawe kaweke ono baamukusiza.\nEnnabuzaale ze zisalawo ku nkula y’enviri , ey’amaaso, obuwanvu oba obunene bwaffe. Omuntu oba ne kopi bbiri ez’obakyotala bwe bumu oba “kyotalemu” (homozygons) ate oyo oba ne kopi bbiri ez’enjawuli ez’ennabuzaale yonna, “kyotalabbiri (heterozygens).\nObukyotozo (moles) butuyamba okumenya endwadde ez’ebuzaale ze tuyinza okuba nga twasikira okuva mu bazadde baffe. Obukyotalozo n’endagabuzaale biyamba abakugu okumanya oba nga omwana an’asikira ekirwadde ky’obutaffaali obweggabo (sickle cell) n’endwadde endala.\nEnjawukana y’Obuzaale (Genetic Variations)\nEbiramu binnakimu mu kibinja ky’ebiramu tebiba bye bimu ddala. Buli kiramu mu kibinja kirina omugereko gw’enkula ng’ekigero , langi obuwanvu, obunene, n’enneyisa enjawulo.\nOluse lw’ebiramu ebizaalibwa ebizadde bye bimu biba n’enjawukana neene. Oyinza okwesanga nti mu b’oluganda bana, omu aba n’enviri za kaweke, ate omulala naba mumpi, omulala wa kitema ate omulala muwanvu nnyo.\nEnjawukana ezo mu biramu ebirina ebizadde by’ebimu ziyitibwa njawukano (variation). Ebisonjozo oba enkula eba esikiziddwa eva ka “biragiro bya nnabuzaale” (genetic information).Kyokka enkula endala ng’ enjogera , enjatula y’ebigambo , obugonvu bw’olususu (texture) oba obunene ziyinza okuva ku buwangaaliro bw’ekiramu nga:\n-\tBiki by’olya. -\tEmbeera y’obudde mw’oba oli. -\tEbyobuwangwa. -\tEnneyisa yo. -\tOlilimu lw’oyogesa , oba -\tObubenje\nOluusi omuntu ayinza okuba nga mu butufu alina enkula etali nsikire naye lwa kuba waliwo embeera ezitali za buzaale ezimuviiriddeko okulaga enkula etali ya buzaale bwe. Omwana ayinza okulwala amaaso ne galabika ng’amamyufu. Eno eba njawukana ereeteddwa obulwadde. Ate era omwana eyandibadde omuwanvu mu buzaale ayinza okukonziba olw’endwadde n’edyambi mu buto bwe.\nOkukoppulula (clonning) kitegeeza okukola kopi y’ekiramu endala yennyini nga weyanbisa sayansi w’essomabuzaale (genetic Science). Mu essomabuzaale (genetically), okukoppulula kitegesa okutondekawo kopi y’ekiramu endala yennyini , emmere ey’emirandira nga lumonde n’ebirandira bitera okukoppululwa.\nOkukoppulula kuyinza okuba okw’obutonde oba okukolebwa omuntu . Mu buttoned , okuzaala abalongo abafaanagana kiva ku kataffaali ak’ekizadde (sexual cell) okweyabulazaamu wakati mu kiwakiso (during fertilization) okuwakisa abalongo.\nBino bigyidwa ku "https://lg.wikipedia.org/w/index.php?title=Essomabuzaale_(Genetics)&oldid=25670"\nLuno olupapula lwasemba okukyusibwamu ku 06:24, 25 Gwakubiri 2021.


Bukedde Online - Omwenge\nEmmere gyâ€™olina okulya okuwangaala\nOmukazi byâ€™alina okukola okugenda mu Jjana\nAdded 2nd September 2009\nÂ Abantu banywa omwenge okusinziira ku nsonga ezâ€™enjawulo.\nWaliwo abasendebwa sendebwa emikwano ate abalala nga baagala kukkakkanya ku birowoozo bye balina nâ€™abalala baagala kwesanyusaamu ne bannaabwe.\nKu bantu abanywa omwenge abamu teboosa nga tebanyeddeeko. Abakugu bagam\nKu bantu abanywa omwenge abamu teboosa nga tebanyeddeeko. Abakugu bagamba nti, omwenge oguyitiridde gwa bulabe eri obulamu bwâ€™omuntu nga nâ€™abamu gubasse.\nOmukugu mu byâ€™endiisa Dr. Edward Buzigi okuva mu kibiina ekirwanyisa endwadde mu bantu nga beeyambisa endya ekya, Live Uganda agamba nti,Â okumala gâ€™ekatankira mwenge kivaako ebizibu nkumu.\nEbika byâ€™omwenge ebitundibwa mu Uganda bingi era nga omuntu asobola okweroboza okusinziira ku busobozi bwe mu nsimbi nâ€™ekika kyâ€™ayagala. Omwenge ogutundibwa gutandikira ku 100/- nâ€™okusukka emitwalo 20 okusinziira ku kika.\nOmwenge guno buli gumu gulina obuka bwagwo. Singa ogunywa nga teweegeredde oyinza okufuna ebizibu nga okutamiirukuka ne weekola obusolo nâ€™oswala mu bantu.\nOkusinziira ku kunoonyereza okukoleddwa kiraga nti omuntu omwenge okumukwata kisinziira ku bintu ebyâ€™enjawulo.\nl Obuka bwâ€™omwenge, era obuka buno buwandiikiddwa ku macupa.\nl Obuwanvu bwomuntu, nga omuwanvu gulwawo okumukwata okusinga omumpi.\nl Obunene bwâ€™omuntu, nga singa oba mutono gukukwata mangu\nl Era kyazuulibwa nti abakazi gubakwata mangu okusinga abasajja.\nDr. Buzigi agamba nti, bwâ€™oba onywedde omwenge ogwekigero kiba kirungi eri obulamu bwo.\nEkirungi ku mwenge\nGukola ngâ€™eddagala, okuzza amaanyi mu mubiri, okuwagala ku bwongo, nâ€™okukkakkanya ku birowoozo byâ€™omuntu okumala akaseera akatono.\nOmwenge ogwâ€™ekigero guyamba okuziyiza omusaayi okwekwata ebitole, obulwadde bwâ€™omutima kubanga gusala ku masavu mu mubiri. Omwenge omutono era guyamba omuntu obutafuna kizibu kyakusannyalala mubiri ne ssukaali.\nAgamba nti omukyala asaanidde okunywaÂ eggiraasi bbiri ezâ€™omwenge olunaku ate omusajja ssatu zokka.\nWabula olina okugukozesa ku mateeka gâ€™omusawo ngâ€™ebimu ku byâ€™ogoberera kwe kumala okulya emmere, okunywa ennyo amazzi nâ€™okuwummula ekimala.\nSinga ate omwenge oguyitiriza mu kifo kyokukuyamba obutalumbibwa ndwadde ate gukuleetera endwadde.Â\nObuzibu obuva ku mwengeÂ Â Â Â Â Â\nOmunywi wâ€™omwenge oyinza okufuuka lujuuju. Guyinza okulwaza obusiwa obutambuza obusimu mu mubiri, okulwaza ekibumba ne kookolo owâ€™enjawulo.\nBwâ€™oba onywa omwenge ogususse teweeyibaala oyinza okulwala kookolo wâ€™omu kamwa, omumiro ogutambuza emmere, owoolubuto, nnabaana, owamabeere, owoobusajja nâ€™ekibumba.\nOmwenge ogususse guyinza okukulwaza omutima, puleesa, okusannyalala omubiri, ssukaali nâ€™endala nnyingi.\nOmwenge guvaako nâ€™obutabanguko mu maka. Abazadde abamu balemwa okuweerera nâ€™okulabirira abaana baabwe nga ssente bazimalira mu mwenge. Oluusi obufumbo bufa nga omwami oba omukyala anywa nnyo.\nBwâ€™otamiirukuka kiyinza okuvaako akabenje kubanga obwongo bwo bubeera tebukola bulungi.\nYayongeddeko nti abakyala abamu abali embuto bayoya nnyo omwenge. Ekintu kino kya bulabe ku mwana ali mu lubuto. Singa omukazi anywa omwenge ogusukkiridde ayinza okuzaala omwana nga tategeera bulungi nga omwenge gwakosa obwongo bwe.\nOmwenge guyinza okuvaako omukyala okuzaala omwana atalaba bulungi era ngâ€™alina nâ€™ekizibu ku matu.\nOmukyala ayinza okuvaamu olubuto oba okuzaala omwana atanatuuka oba nga mutono nnyo.\nYalabudde nti bwâ€™oba onywa omwenge olina okulaba ngâ€™olya emmere ezimba omubiri, ereeta amaanyi, okunywa ennyo amazzi nâ€™okulya enva endiirwa\nAgambibwa okusobya ku wa P4 ayiggibwa\nAni alemesezza akatale k'e Kireka okuzimbibwa ekituusizza ne Pulezidenti w'eggwanga okuyingira mu nsonga zaako?\nAbasuubuzi b'e Masaka bazize akatale k'o Munnyendo\nSsente obukadde 700 ezaali ez'okuzimba akatale k'e Seguku zaalaga wa?!


Emizannyo | Dembe FM 90.4 - Part 3\nUganda Cranes yakugumba e Butuluuki\nTimu y’eggwanga eya Uganda cranes yakugumba mu ggwanga lya butuluuuki nga yetegekera okusamba omupiira gwaayo ne Senegal Omupiira guno gwegwokusunsulamu abagenda okwetaba mu z’ekikopo ky’ensi yonna Omutendesi wa Uganda, Mich agamba nti okussa abazannyi bano mu nkambi kyekyokka ekijja okuyamba abazannyi okwetegeka Omupiira guno […]\nMu mipiira gy’ebika olwaleero, ekika ky’omusu kiwanduddemu abalangira okwesogga oluzannya olusooka oluddirira olwakamalirzo luyite quarter final Ab’Omusu okuyitawo bawangudde abalangira goolo 3 ku emu mu mupiira ogubadde mu kisaawe e Nakivubo Omupiira ogwasooka , abalangira bawangula goolo 1 ku bwereere wabul goolo z’omusu zisobodde okuguyisaawo […]\nLeila Blick atunuulidde Muwonge\nOmuvuzi w’emmotoka z’empaka Leila Blick agamba nti ekigendererwa kye kikyaali kyakuvuga kutuuka ku mutindo gwa Suzan Muwonge. Muwonge ye mukyala yekka eyakawangula empaka za bannantameggwa ba Africa mu mwaka gwa 2011. Lelial muwonge ne munnakenya Helen Shiri bagenda kukwatagana n’abasajja 24 mu mpaka za […]\nWayne Rooney tetumutunda\nTiimu ya Manchester united ezzeemu okukinoganya nga bw’etatunda muyizi tasubwa waayo Wayne Rooney Aba Chelsea beebabadde beesibiridde okugula omusambi ono kyokka ng’obusente bwaabwe butono. United yagobye dda aba Chelsea nebategeeza nga bwebatatunda Rooney yye akyakiremeddeko nga bw’ayagala okuviira aba Manunited olw’omutendesi omupya obutamuwaana […]\nAba Cranes batendeka nkya\nTeam yegwanga eya Cranes,yakuddamu okutendekebwa olunaku lwenkya nga yetegekera omupiira ogwokudingana ne Tanzania kunkomerero yomwezi guno. Team eno eyabazanyi abagusambira awaka yawutudde Tanzania week ewedde goal 1-0 era nga kubazanyi ababadde e Dar es Salaam,omutendesi Micho ayongedeko abazanyi mwenda (9) nebawera 25. Uganda egenda […]\nMamba Gabunga ewereddwa\nMu Mpaka zemipiira gyebika,e Mmamba Gabunga egobeddwa mu mpaka z’omwaka guno olw’okujeemera embuga nebagaana okusamba omupiira n’ekika kya Kakoboza. Ebika bino byombi by’alina okusamba omupiira ku lwokusatu lwa week ewedde nga 10th July omwezi guno,wabula e Mmamba Gabunga n’egaana okulabikako ng’ewakanya ekya Kakoboza okutongozebwa nga […]\nFUFA esengejja nkya\nAkakiiko akakubiriza okulonda kwa Fufa olunaku lwenkya lwekagenda okutuula okwekenenya abo bonna abajjayo empapula okwesimbawo kubukulembeze bwa Fufa. Omumyuuka wakakiiko kano,Vincent Sajjabbi ategezezza nga bwagenda okuwa buli yesimbyewo edakiika amakumi 30 okwenyonyolako nokuwayo empapula ezetegasa okwesimbawo. Abesimbyewo bali basatu (3) okuli Moses Magogo,Omukiise wa […]\nTiimu ya Express elondeddwa\nOmutendesi wa team ye Express Sam Simbwa alonze abazanyi 18 abagenda ne team eno e Dafur mu Sudan mumpaka za Cecafa club championships. Team eno esuubirwa okusitula nga 15th omwezi guno,egenderako abakungu 5 nga bakulembedwamu Issa Magoola owa Fufa. Empaka zino zitandika nga 18th omwezi guno […]\nEmisinde kya Kyabazinga\nCompany ya Mtn etaddewo ebirabo munsimbi eziwereraddala shs3m eri abawanguzi nabanakola obulungi mumpaka zemisinde eza Kyabazinga Championship ezigenda okuyindira mukisaawe Bugembe e Jinja kulwomukaaga lwa week eno. Zino empaka zamulundi gwa 8 ngazitegekebwa era nga nabalabi kumulundi guno bagenda kuyingirira bwerere. Kyo ekibiina ekikulembera omuzanyo gwemisinde mugwango […]\nDavid Moyes asikidde Ferguson\nAbadde omutendesi wa Everton , David moyes azze mu bigere bya Alex Ferguson. Ono wkautendeka Man United okumala emyaka mukaaga Bino biddiridde Ferguson okulangirira nga bw’agenda okunyuka okutendeka Man united. Ferguson 71 awangulidde lub eno ebikopo 38 nga mwotwalidde nekikopo kya premier ekyomwaka guno okuva […]


Enguzi n'okugoba abantu ku mattaka bikyatulemeredde; Hajji Seddunga ku lunaku lwa Bazira - Watchdog Uganda\nEnguzi n’okugoba abantu ku mattaka bikyatulemeredde; Hajji Seddunga ku lunaku lwa Bazira\nHajji Edrisa Sseddunga akulira abalwanyi ku kkono ne Pulezidenti Museveni gye buvuddeko\nNGA Uganda ekuza olunaku lwa Bazira oluvanyuma lwe myaka 36 nga bawangudde olutalo lw’ekiyekera olwayindira mu bitundu bye Luwero ne Disitulikiti ez’omulirwano, kitegerekese nti bingi ebituukiddwako saako ne bilemye ntoko.\nOkuva abayekera ba NRA lwe baakwata obuyinza nga 26, January, 1986 nga bakulemberwa munnamaggye Yoweri Kaguta Museveni byalinga eby’okusaaga nga kati giweze emyaka 36 be ddu nga batambuza e Ggwanga.\nBaamala emyaka 10 milamba nga bakulembera era nga tewaaliwo kulonda mu kiseera ekyo, nga kino baakimala nga bagamba nti bakyatereeza engeri e Ggwanga gye lyali litaaguddwamu olutalo olwaleka abangi nga bafu, ne by’obugagga byabantu okusanawo.\nMu 1996 baategeka okulonda era omukulembeze eyaliko Yoweri Kaguta Museveni akalulu naakawangula nga n’okutuusa kati yakyafuga ekisanja ekijja okuggwako mu 2026.\nBingi bikoleddwa wakati mu kutwala e Ggwanga mu maaso, kyokka era nga bingi ebikyalemye nga akulira abalwanyi bonna mu Ggwanga Haji Edrisa Sseddunga bwategezezza mu mboozi eyakafubo n’omukutu guno.\n“Okusooka neebaza abantu bonna abasobola okulaba nti waaliwo obw’etaavu bw’okuyingira ensiko tumamuleko Gavumenti yabasibira mu bbwa abantu baffe bafune emirembe.\nNeebaaza omudduumizi w’amaggye ow’okuntikko Pulezidenti Yoweri Kaguta Museveni olw’ebilungi byakoledde e Ggwanga lino n’okusingira ddala obutebenkevu kubanga abantu baffe beeyagala, bakola emirimu gyabwe awatali kutataganyizibwa kwonna.\nEnguzi; ekyamazima enguzi yo ekyatulemeredde naddala mu bakungu ba Gavumenti ne mu nkola ye mirimu, obubbi bwe nsimbi mu bantu ssekinoomu ne ziganyula abatono ensonga eyo ekyatubobbya emitwe nga abalwanyi, era tulina okujisalira amagezi amangu ddala.\nAbantu sekinoomu beekomya ensimbi z’omuwi w’omusolo ezandibadde ziganyula abangi ne batazikozesa mirimu emituufu eziziwesezaayo, kyokka ne batakwatibwako mu ngeri eyo tulina okulwana okulaba nga bino bikoma.\nOkugoba abantu baffe naddala ab’ebibanja ku mattaka nayo nsonga nnene nnyo era etusuza tetwebase nga watekwa okubaawo ekikolebwa amangu ddala kubanga abantu baffe bakaaba.\nOkusasula abazirwanako nayo nsonga olumu etutabula kubanga olumu tusasula abantu abataliiyo, ate abatuufu ne basigala nga tebafunye nsimbi zaabwe, naye kati tutandise okuddamu okwetegereza ensonga zino zonna n’okutereza ebyali byasoba abakyamu baggibwemu.\nObumu ku bumulumulu obuli mu by’okwerinda obwo bugenze bavaamu kubanga saagala bannaUganda babeere ku bunkenke eno Gavumenti ya kiyekera teri ayinza kutulemerera” Sseddunga bwe yagambye\nWar veterans decry delayed compensation amid NRM anniversary celebrations


Bukedde Online - Ababbi beefuze enguudo z'omu Ntinda\nBawewenyudde omukazi kibooko lwa kutulugunya baana ba muggya...\nAb'e Nkozi badduukiridde ebibiina by'obwegassi n'obukadde 70...\nMinisita Sarah Kanyike munyiivu lwa disitulikiti ezitawaddeeyo...\nOKUSIIGA ETTOSI: Akalombolombo akagumya abagenda okusalwa embalu...\nAbabbi beefuze enguudo z'omu Ntinda\nAbasumba bakyalidde Ssenninde ne bamusabira assuuke\nPoliisi y'e Kyengera ekutte 30\nAdded 5th October 2016\nAbabbi beefuze enguudo z’omu Ntinda\nEkkoona lya Church Road we bateegera abantu ekiro.\nABATUUZE b’e Ntinda basattira olw’ababbi ababasuza nga tebeebase. Okusinziira ku Swaid Taman atwala poliisi y’e Ntinda, yagambye nti emisango 40 gye giroopeddwa mu bbanga lya myezi ebiri. Waliwo ekibinja ky’abavubuka ababbi mu kitundu kyaffe abeeyita ba ‘Kikumikikumi’. Bano be basinze okuteeka ekitundu ku bunkenke.\nEkibinja kino kirimu abavubuka abali wakati w’emyaka 12 ne 19 nga baana ba mu kitundu be basinga okwenyigira mu bikolwa ebimenya amateeka. Kw’abo kwegattako ekibinja ky’abavuzi ba bodaboda ababba abasaabaze ekiro, nga n’abamu beefuula abavuzi ba sipensulo”. Musa Lukyamuzi, ssentebe wa Mutoola Zooni yagambye nti obubbi mu kitundu bweyongera buli olukya ng’abantu abasinga kubwenyigiramu baana bo mu kitundu.\nLukyamuzi yagambye nti mu Zooni 12 eziri e Ntinda, buli luguudo abavubuka bano balina akafo ke baasalako mwe basinziira okunyaga abantu. Amakubo okuli eridda e Kisaasi ne Kiwaatule Ring Road, Kalinaabiri Road, Church Ring Road n’oluguudo lwa Kayondo Road ze zisinga okubaako abavubuka abanyaga abakyala abakeera mu katale e Nakawa okusuubula.\nEdward Ssekabanja ssentebe wa Kalinaabiri Zooni, yagambye nti ne mutabani we ali mu kunyiga biwundu yagudde mu kibinja ky’abavubuka abaamukubye katono bamutte ku ssaawa nga 5:00 ez’ekiro nga mu kiseera kino ali ku kitanda. Yagambye nti abavubuka bano baakuba n’akulira poliisi y’e Ntinda n’amala ekiro nga baamukubira ku Kalinaabiri Road.\nMuhammad Ssonko yali atambula mu kitundu bye Kiwaatule n’agwa mu babbi ne bamukuba n’oku mubba obutamulekera kantu. Richard Ssenkaaba ssentebe wa Kigoowa Zooni 1, yagambye nti baagezaako okukwata abavubuka bano kuba babamanyi ne babatwala ku poliisi kyokka poliisi n’ebata ne baddamu okutigomya abantu.\nYagambye nti poliisi tebayambye kulwanyisa bamenyi b’amateeka. Swaid Taban, akulira poliisi y’e Ntinda yategeezezza nti bakola kyonna ekisoboka okukwata abavubuka bano kyokka bwe babatwala mu kkooti babeera tebalina bujulizi bubaluma ne babayimbula.\nEKISIBYE OBUBBI E NTINDA Abavubuka abagambibwa okwenyigira mu bubbi, poliisi bw’ebakwata ng’ebayimbula abatuuze kye bagamba nti kiggyamu poliisi obwesige. Bagamba nti kino kibatiisa kuba be bayimbula babakolako effujjo nga kwe batadde n’okwewaana nga bwe watali asobola kubakuba ku mukkono.\nAbatuuze bagamba nti bazadde baabwe babatiisa okubakolako obulabe nga balumiriza nti abaana baabwe babawaayiriza ne bababuza emirembe. Enzikiza n’ebikomera ebinene byongedde obumenyi bw’amateeka ng’ababbi bateega abatambula ne babanyaga\nLya ffene okuyooyota olususu\nEyabbanga ssente z'akabokisi n'aziteeka mu zzaala anziruseeko\nMukulu, nsika mpola ndi mu sawumu\nEbula ssaawa Arsenal ne Man United okweriga\nMourinho alumbye Lampard olw'okukubwa ManU\nManU tetidde Crystal Palace\nBawewenyudde omukazi kibook...\nAikolu ne muto we abatuuze ababakubye kibooko nga baagala boogere ensonga ebatulugunyisa abaana batuuke n’okujjula...\nAb'e Nkozi badduukiridde eb...\nPolof. Chrysostom Maviiri e Kankobe Senero mu muluka gw’e Nindye mu ggombolola y’e Nkozi mu Mpigi n’asaba abavubuka...\nMinisita Sarah Kanyike muny...\nMinisita omubeezi ow’abakadde n’abalema mu ggwanga, Sarah Kanyike yalaze obutali bumativu olwa disitulikiti eziwerera...\nOKUSIIGA ETTOSI: Akalombolo...\nKu makya ennyo, Abataka basatu okuva ku kyalo Bunanyuma mu ggombolola y’e Bushika mu disitulikiti y’e Buduuda...\nBy'olina okukola okweyagali...\nOKUNOONYEREZA kulaga nti abantu abasinga mu bibuga basula mu nnyumba ntono okugeraageranya ku famire ze balina....


Kayihura yatulyamu olukwe - Minisita Nadduli - Radio Simba, The Best Luganda Station in the World !\nKayihura yatulyamu olukwe – Minisita Nadduli\nMinisita owa guno na guli Al Hajji Abdu Nadduli agamba nti emyaka Gen. Edward Kale Kayihura gyeyamala ku bwa IGP yalyamu Uganda olukwe olw’okulemererwa okutuukiriza ebyali bimusuubirwamu Bannayuganda.\nAgamba nti amazima gasaana okwogerwa nti Kayihura yalemererwa okukuuma Bannayuganda, okumalawo ettemu n’okuwamba abantu.\nYakyukidde abo abaagala Pulezidenti Museveni agende nti balina okulindako ebbanga eriwerako kuba okumusindikiriza kuyinza okuleetera Bannayuganda okwejjusa. Yagambye nti Museveni ajja kugenda nga ayagadde era alekewo omusika ye gwayagala.\nkkooti eragidde gavumenti eriyirire besigye obukadde 10


Abali ba 'kamutambuzaddembe' bakyekoze ku...\nPULEZIDENTI Museveni ne munne Paul Kagame enkya ku Lwokusatu basuubirwa okuddamu okusisinkana mu Angola mu lukung’aana oluyinza okuyamba amawanga gombi okutuuka ku okumalawo obutakkaanya obwatuusa ne Rwanda okuggala ensalo zaayo ne Uganda.\nRwanda yaggala ensalo zaayo ne Uganda mu February 2019 n’egaana ebyamaguzi bya Uganda okuyingirayo . Yagenda maaso n’okugaana bannansi baayo okuddamu okujja mu Uganda ng’egamba nti batulugunyizibwa era bangi bali mu makomera.\nBino Uganda ezze ebyegaana n’egamba nti ssi bituufu n’egamba nti bannansi ba Rwanda abakwatibwa baba bamenye amateeka ga Uganda.\nWabula emikutu gy’amawulire egitali gimu nga gyesigama ku kuwandiiko ekyafulumiziddwa Pulezidenti wa Angola , João Lourenço gyategeezezza nti Pulezidenti Museveni , ne Kagame nga bali wamu ne Felix Tshisekedi owa Congo baabadde bagenda kusisinkana mu Angola enkya ku Lwokusatu mu lukiiko olusuubirwa okuyamba Uganda okutuuka ku kukkaanya ne Rwanda.\nEnsisinkano y’enkya eddiridde okusisinkana kw’abakulu bano okwaliwo nga July 12, nga kwali mu lukiiko olwayitibwa Pulezidenti wa Angola Lourenco nga lwetabwamu ne Pulezidenti wa Congo Tshisekedi .\nOlukiiko luno (olwa July) lwagendererwamu okumalawo obutakkaanya bw’amawanga Uganda ne Rwanda era nga lwayogera ku byokwerinda n’okunyweza emirembe n’enkolagana y’amawanga gano ana.\nOmwogezi wa Pulezidenti Museveni, Don Wanyama yategeezezza olupapula lwa New Vision nti Pulezidenti Museveni kituufu agenda mu lukiiko e Luanda mu Angola kyokka n’agamba nti takakasa oba eby’okukkaanya wakati wa Uganda ne Rwanda binaateesebwako oba nedda.


Yakuwa—Mukwano Gwaffe Asingayo | Ogw’Okusoma\nBISOME MU Afrikaans Albanian Amharic Argentinean Sign Language Armenian Aymara Azerbaijani Azerbaijani (Cyrillic) Bengali Bicol Bislama Brazilian Sign Language Bulgarian Cambodian Catalan Cebuano Chichewa Chinese (Simplified) Chinese (Traditional) Chitonga Chitumbuka Cibemba Colombian Sign Language Croatian Czech Dangme Danish Drehu Dutch Efik English Estonian Ewe Finnish French Ga Georgian German Greek Greenlandic Guarani Gujarati Gun Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Italian Sign Language Japanese Japanese Sign Language Kannada Kazakh Kikaonde Kikuyu Kimbundu Kinyarwanda Kirghiz Kirundi Kisonge Kongo Korean Krio Kwangal Kwanyama Latvian Lingala Lithuanian Luganda Lunda Luo Luswayiri Luvale Luwalabu Macedonian Malagasy Malay Malayalam Maltese Marathi Maya Mexican Sign Language Moore Ndebele Ndonga Nepali Ngabere Norwegian Nyaneka Nzema Oromo Otetela Pangasinan Papiamento (Aruba) Persian Polish Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swati Swedish Tagalog Tahitian Tamil Tatar Telugu Thai Tigrinya Totonac Tshiluba Tsonga Turkish Twi Tzotzil Ukrainian Umbundu Urdu Uzbek Venda Vietnamese Wallisian Waray-Waray Wayuunaiki Wolaita Xhosa Yoruba Zande Zapotec (Isthmus) Zulu\nYakuwa—Mukwano Gwaffe Asingayo\n‘Ibulayimu yayitibwa “mukwano gwa Yakuwa.”’—YAK. 2:23.\nYakuwa asobola atya okuba Mukwano gwo?\nOkusinziira ku Zabbuli 15:3, 5, kiki Katonda ky’atwetaagisa bwe tuba ab’okuba mikwano gye?\nKiki ekinaatuyamba okweyabiza Yakuwa, Mukwano gwaffe asingayo, nga tusaba?\n1. Okuva bwe kiri nti twatondebwa mu kifaananyi kya Katonda, busobozi ki bwe tulina?\nABAANA babaako ebintu bye bafaanaganya ne bazadde baabwe. Ekyo kiri bwe kityo kubanga buli mwana abaako engeri z’afuna okuva ku maama we ne taata we. Yakuwa Kitaffe ow’omu ggulu ye nsibuko y’obulamu. (Zab. 36:9) Olw’okuba tuli baana ba Yakuwa, tulina ebintu bye tufaanaganya naye. Okuva bwe kiri nti twatondebwa mu kifaananyi kya Katonda, tulina obusobozi bw’okulowooza, okusalawo, n’okukola emikwano.—Lub. 1:26.\n2. Yakuwa asobola atya okuba Mukwano gwaffe?\n2 Yakuwa asobola okuba Mukwano gwaffe asingayo. Ekyo kisoboka olw’okuba atwagala, olw’okuba tumukkiririzaamu, era olw’okuba tukkiririza mu Mwana we. Yesu yagamba nti: “Katonda yayagala nnyo ensi n’awaayo Omwana we eyazaalibwa omu yekka, buli muntu yenna amukkiririzaamu aleme okuzikirira naye afune obulamu obutaggwaawo.” (Yok. 3:16) Waliwo abantu bangi ababadde mikwano gya Yakuwa. Kati ka twetegerezeeyo babiri ku bo.\n“IBULAYIMU MUKWANO GWANGE”\n3, 4. Njawulo ki eri wakati w’enkolagana Ibulayimu gye yalina ne Yakuwa n’Abaisiraeri gye baalina ne Yakuwa?\n3 Bwe yali ayogera ku Ibulayimu, jjajja w’Abaisiraeri, Yakuwa yamuyita mukwano gwe. (Is. 41:8) Mu 2 Ebyomumirembe 20:7 nawo walaga nti Ibulayimu yali mukwano gwa Katonda. Lwaki Ibulayimu yali mukwano gwa Katonda? Ibulayimu yalina okukkiriza okw’amaanyi.—Lub.15:6; soma Yakobo 2:21-23.\n4 Bazzukulu ba Ibulayimu, abaafuuka eggwanga lya Isiraeri, mu kusooka Yakuwa yali Kitaabwe era nga Mukwano gwabwe. Naye oluvannyuma baafiirwa enkolagana ennungi gye baalina ne Katonda. Lwaki? Kubanga baalekera awo okukkiririza mu bisuubizo bya Yakuwa.\n5, 6. (a) Yakuwa yafuuka atya Mukwano gwo? (b) Bibuuzo ki buli omu ku ffe by’asaanidde okwebuuza?\n5 Gy’okoma okuyiga ebikwata ku Yakuwa gy’okoma okumukkiririzaamu era gy’okoma okweyongera okumwagala. Lowooza ku ngeri gye wawuliramu bwe wakitegeera nti Katonda wa ddala era nti asobola okuba mukwano gwo. Wayiga nti ffenna twasikira ekibi okuva ku Adamu. Wakitegeera nti abantu bonna okutwalira awamu beeyawudde ku Katonda. (Bak. 1:21) Ate era wakitegeera nti Kitaffe ow’omu ggulu atufaako nnyo. Bwe wakimanya nti Yakuwa yawaayo Omwana we ku lwaffe era n’okkiririza mu ssaddaaka y’Omwana we, watandika okufuuka mukwano gwe.\n6 Kati buli omu ku ffe asaanidde okwebuuza: ‘Buli lukya enkolagana yange ne Yakuwa yeeyongera okunywera? Buli lunaku nneeyongera okwesiga Yakuwa n’okumwagala?’ Waliwo n’omuntu omulala eyali mukwano gwa Katonda, era ng’omuntu oyo ye Gidiyoni. Kati ka tulabe ebimukwatako n’engeri gye tuyinza okumukoppa.\n7-9. (a) Kintu ki ekyaliwo mu bulamu bwa Gidiyoni, era biki ebyavaamu? (Laba ekifaananyi ku lupapula 21.) (b) Tuyinza tutya okunyweza enkolagana yaffe ne Yakuwa?\n7 Gidiyoni yaweereza Yakuwa mu kiseera ekyali ekizibu ennyo ng’Abaisiraeri bamaze okuyingira mu Nsi Ensuubize. Ekyabalamuzi essuula 6 eraga nti malayika wa Yakuwa yalabikira Gidiyoni ng’ali mu Ofula. Mu kiseera ekyo, Abamidiyaani baali balabe b’Abaisiraeri era nga batera okubalumba. Eyo ye nsonga lwaki, Gidiyoni bwe yali awuula eŋŋaano, teyali mu kyererezi, wabula yali mu ssogolero, gye yandisobodde okugikweka amangu ng’Abamidiyaani babalumbye. Malayika bwe yamulabikira n’amuyita omusajja “omuzira,” Gidiyoni yeewuunya nnyo era n’atandika okwebuuza obanga Yakuwa, eyali anunudde Abaisiraeri okuva mu buddu e Misiri, nabo yali agenda kubanunula. Malayika yakakasa Gidiyoni nti Yakuwa yali wamu naye.\n8 Gidiyoni yali yeebuuza engeri gye yandisobodde okununula Abaisiraeri okuva mu mukono gw’Abamidiyaani. Yakuwa yamugamba nti: “Mazima ndibeera wamu naawe, era olikuba Abamidiyaani [ng’akuba] omuntu omu.” (Balam. 6:11-16) Okuva bwe kiri nti Gidiyoni yali akyebuuza engeri ekyo gye yandikikozeemu, yasaba Yakuwa amukolere akabonero. Weetegereze nti Gidiyoni bwe yali ayogera ne Yakuwa yali amutwala nga wa ddala gy’ali.\n9 Ebyo ebyaddirira byanyweza okukkiriza kwa Gidiyoni era n’enkolagana ye ne Katonda ne yeeyongera okunywera. Gidiyoni yafumba emmere n’agabula malayika. Naye malayika bwe yakoona omuggo gwe ku mmere eyo, omuliro ne gugyokya, Gidiyoni yakitegeera nti malayika oyo yali asindikiddwa Yakuwa. Gidiyoni yatya nnyo era n’agamba nti: “Zinsanze, Ai Mukama Katonda, kubanga ndabaganye n’amaso ne malayika wa Mukama!” (Balam. 6:17-22) Naye ekyo kyaleetera Gidiyoni okwesamba Katonda we? Nedda! Mu kifo ky’ekyo, Gidiyoni yawulira ng’alina emirembe ne Katonda. Ekyo tukirabira ku ky’okuba nti Gidiyoni yazimba ekyoto mu kifo ekyo era ekyoto ekyo n’akiyita erinnya, “Yakuwasalumu,” ekitegeeza nti “Yakuwa Mirembe.” (Soma Ekyabalamuzi 6:23, 24) Bwe tufumiitiriza ku bintu Yakuwa by’atukolera buli lunaku, kituyamba okukiraba nti ye Mukwano gwaffe owa nnamaddala. Bwe tusaba Katonda obutayosa, kituyamba okufuna emirembe era kinyweza enkolagana yaffe naye.\nANI ‘ANAATUULANGA MU WEEMA YA YAKUWA’?\n10. Okusinziira ku Zabbuli 15:3, 5, kiki Yakuwa ky’atwetaagisa bwe tuba ab’okuba mikwano gye?\n10 Bwe tuba twagala okubeera mikwano gya Yakuwa, waliwo ebisaanyizo bye tulina okutuukiriza. Mu Zabbuli 15, Dawudi yayogera ku bisaanyizo bye tulina okutuukiriza bwe tuba ‘ab’okutuula mu weema ya Yakuwa,’ kwe kugamba, bwe tuba ab’okubeera mikwano gya Katonda. (Zab. 15:1) Kati ka twetegerezeeyo bibiri ku byo: okwewala okuwaayiriza n’okuba abeesigwa mu bintu byonna. Bwe yali ayogera ku muntu Yakuwa gw’akkiriza okuba mukwano gwe, Dawudi yagamba nti: “Takozesa lulimi lwe kuwaayiriza balala . . . Era takkiriza kuweebwa nguzi okulumiriza omuntu atalina musango.”—Zab. 15:3, 5, NW.\n11. Lwaki tulina okwewala okuwaayiriza abalala?\n11 Mu zabbuli endala Dawudi gye yawandiika, yagamba nti: ‘Ziyizanga olulimi lwo luleme okwogera ebibi.’ (Zab. 34:13) Bwe tugaana okukolera ku magezi ago amalungi, enkolagana yaffe ne Kitaffe ow’omu ggulu eyinza okwonooneka. Mu butuufu, okwogera eby’obulimba kye kimu ku bintu Sitaani, omulabe wa Yakuwa omukulu, by’akola. Ekigambo ky’Oluyonaani ekyavvuunulwa “Omulyolyomi” kitegeeza “oyo awaayiriza.” Bwe twewala okuwaayiriza abalala, kituyamba okusigala nga tulina enkolagana ennungi ne Yakuwa. Ekyo kikulu naddala bwe tuba twogera ku b’oluganda abatwala obukulembeze mu kibiina.—Soma Abebbulaniya 13:17; Yuda 8.\n12, 13. (a) Lwaki tusaanidde okuba abeesigwa mu bintu byonna? (b) Birungi ki ebiva mu kuba abeesigwa?\n12 Ate era abaweereza ba Yakuwa balina okuba abeesigwa mu bintu byonna. Omutume Pawulo yawandiika nti: “Mutusabirenga kubanga tuli bakakafu nti tulina omuntu ow’omunda omuyonjo, kubanga twagala okubeera abeesigwa mu bintu byonna.” (Beb. 13:18) Olw’okuba twagala “okubeera abeesigwa mu bintu byonna,” twewala okulyazaamaanya bakkiriza bannaffe. Ng’ekyokulabirako, bwe tubaako bakkiriza bannaffe be tukozesa, tusaanidde okubasasula nga bwe twalagaana nabo. Ng’Abakristaayo, tufuba okuba abeesigwa eri abakozi baffe n’abantu abalala. Ate bwe tuba tukolera mukkiriza munnaffe, tetusaanidde kumupeeka kutuwa nkizo za njawulo ku bakozi abalala.\n13 Emirundi mingi abantu abalala bakirabye nti Abajulirwa ba Yakuwa beesigwa. Ng’ekyokulabirako, dayirekita wa kampuni emu yagamba nti Abajulirwa ba Yakuwa “bafuba okutuukiriza ebyo bye baba basuubizza.” (Zab. 15:4) Okuba abeesigwa kituyamba okusigala nga tuli mikwano gya Katonda. Ate era kiweesa Kitaffe ow’omu ggulu ettendo n’ekitiibwa.\nYAMBA ABALALA OKUFUUKA MIKWANO GYA YAKUWA\nTuyamba abalala okufuuka mikwano gya Yakuwa (Laba akatundu 14, 15)\n14, 15. Bwe tuba tubuulira, tuyinza tutya okuyamba abantu okufuuka mikwano gya Yakuwa?\n14 Wadde ng’abantu bangi be tusanga nga tubuulira bakkiriza nti Katonda gy’ali, bangi ku bo tebamutwala nga Mukwano gwabwe asingayo. Tuyinza tutya okuyamba abantu ng’abo? Lowooza ku bigambo bino Yesu bye yagamba abayigirizwa be 70 bwe yali abatuma okugenda okubuulira: “Buli nnyumba gye muyingirangamu musooke kugamba nti, ‘Emirembe gibe mu nnyumba eno.’ Bwe mubaamu omuntu ayagala emirembe, emirembe gyammwe gijja kuba naye. Naye bw’atabaamu, gijja kubaddira.” (Luk. 10:5, 6) Bwe twogera obulungi n’abantu, kisobola okubasikiriza okwagala okuyiga amazima. Ne bwe kiba nti tebaagala bubaka bwaffe, ekyo kisobola okubaleetera okukyusa endowooza yaabwe ne batuwuliriza ku mulundi omulala.\n15 Bwe tusanga abantu abeemalidde ku madiini gaabwe ag’obulimba oba ku njigiriza enkyamu, tufuba okwogera nabo obulungi n’okubalaga ekisa. Era tufuba okwaniriza abantu bonna mu nkuŋŋaana zaffe, naddala abo abatasanyukira bintu bibi ebigenda mu maaso mu nsi, oba abo abaagala okuyiga ebisingawo ebikwata ku Yakuwa. Ebitundu ebirina omutwe “Bayibuli Ekyusa Obulamu bw’Abantu” ebifulumira mu magazini yaffe birimu ebyokulabirako by’abantu ng’abo.\nOKUKOLERA AWAMU NE MUKWANO GWAFFE ASINGAYO\n16. Tuyinza tutya okuba mikwano gya Katonda era ‘n’okukolera awamu naye’?\n16 Abantu abakolera awamu, emirundi egisinga obungi omukwano gwabwe gweyongera okunywera. Abo bonna abeewaayo eri Yakuwa balina enkizo ey’okubeera mikwano gye era balina enkizo ‘ey’okukolera awamu naye.’ (Soma 1 Abakkolinso 3:9.) Mu butuufu, okwenyigira mu mulimu gw’okubuulira n’okufuula abantu abayigirizwa, kituyamba okwongera okutegeera obulungi engeri za Kitaffe ow’omu ggulu. Tusobola okulaba engeri Yakuwa gy’akozesaamu omwoyo gwe omutukuvu okutuyamba nga tukola omulimu gw’okubuulira.\n17. Ebyo bye tuyiga mu nkuŋŋaana ennene biraga bitya nti Yakuwa Mukwano gwaffe?\n17 Gye tukoma okwenyigira mu mulimu gw’okubuulira, n’enkolagana yaffe ne Yakuwa gy’ekoma okweyongera okunywera. Tulaba engeri Yakuwa gy’atuyambamu ng’abalabe baffe bagezaako okutulemesa okukola omulimu gw’okubuulira. Lowooza ku bintu ebitali bimu Yakuwa by’atukoledde mu myaka egiyise. Olabye engeri gy’atuwaddemu obulagirizi? Yakuwa atuwa emmere ey’eby’omwoyo mu bungi. Ebyo bye tuyiga mu nkuŋŋaana ennene biraga nti Kitaffe ow’omu ggulu amanyi ebizibu byaffe n’ebyetaago byaffe. Oluvannyuma lw’olukuŋŋaana olumu olunene, waliwo ab’omu maka agamu abaawandiika ebbaluwa ne bagamba nti: “Ebyo bye twayize byatukutteko nnyo. Kyatulaze nti ffenna Yakuwa atwagala nnyo era ayagala tutuuke ku buwanguzi.” Ate oluvannyuma lw’olukuŋŋaana olunene olw’enjawulo olwali mu Ireland, ow’oluganda omu ne mukyala we abaali bavudde mu Bugirimaani baawandiika ebbaluwa nga basiima engeri ab’oluganda gye baabaanirizaamu n’engeri gye baabalabiriramu. Era baagamba nti: ‘Okusingira ddala twebaza Yakuwa ne Kabaka waffe Yesu Kristo abaatuyamba okwegatta ku kibiina kino ekiri obumu. Tetwogera bwogezi ku bumu naye tubwerabirako n’amaaso gaffe buli lunaku. Ebyo bye twalaba ne bye twayiga nga tugenze ku lukuŋŋaana olwali mu Dublin bulijjo bijja kutujjukiza enkizo ey’amaanyi gye tulina ey’okuweereza Yakuwa Katonda waffe nga tukolera wamu nammwe.’\nAB’OMUKWANO BAFUBA OKUWULIZIGANYA\n18. Bwe kituuka ku kuwuliziganya ne Yakuwa, kiki kye tusaanidde okwebuuza?\n18 Ab’omukwano bwe baba n’empuliziganya ennungi, omukwano gwabwe gweyongera okunywera. Leero abantu bakozesa nnyo Intaneeti n’amasimu okuwuliziganya ne bannaabwe. Naffe tukimanyi nti kikulu nnyo okuwuliziganya ne Yakuwa, Mukwano gwaffe asingayo. Bayibuli eraga nti Yakuwa “awulira okusaba.” (Zab. 65:2) Naye ekyebuuzibwa kiri nti, tufuba okufuna ekiseera okwogera naye?\n19. Bwe tukisanga nga kizibu okweyabiza Yakuwa nga tusaba, kiki ekisobola okutuyamba?\n19 Abaweereza ba Katonda abamu kibazibuwalira okumweyabiza nga basaba. Naye Yakuwa ayagala tumweyabize nga tusaba. (Zab. 119:145; Kung. 3:41) Kyokka oluusi tuyinza okuwulira nga tubuliddwa ebigambo ebituufu eby’okukozesa okusobola okutegeeza Yakuwa ekyo kyennyini ekituli ku mutima. Bwe tuba mu mbeera ng’eyo ebigambo bya Pawulo eri Abakristaayo ab’omu Rooma bituzzaamu nnyo amaanyi. Yagamba nti: “Kye tusaanidde okusaba nga bwe twagala tetukimanyi, naye omwoyo gwennyini gwegayirira ku lwaffe bwe tuba tusinda wadde ng’ebituleetera okusinda tetubyogera. Oyo akebera omutima amanyi ekigendererwa ky’omwoyo, kubanga gwegayirira ku lw’abatukuvu nga Katonda bw’ayagala.” (Bar. 8:26, 27) Bwe tufumiitiriza ku bigambo ebiri mu bitabo bya Bayibuli, gamba nga Yobu, Zabbuli, n’Engero, kisobola okutuyamba okumanya engeri ey’okubuulira Yakuwa ekyo kyennyini ekituli ku mutima.\n20, 21. Ebigambo bya Pawulo ebiri mu Abafiripi 4:6, 7 bitubudaabuda bitya?\n20 Bwe tuba mu mbeera enzibu, tusaanidde okujjukira ebigambo bino Pawulo bye yawandiikira Abafiripi: “Temweraliikiriranga kintu kyonna, naye mu buli nsonga mutegeezenga Katonda bye mwetaaga, nga musabanga, nga mwegayiriranga, era nga mwebazanga.” Nga Pawulo bwe yalaga, bwe tutegeeza Yakuwa ebyo ebituli ku mutima, tubudaabudibwa. Yagamba nti: “Emirembe gya Katonda egisingira ewala ebirowoozo byonna gijja kukuuma emitima gyammwe n’ebirowoozo byammwe okuyitira mu Kristo Yesu.” (Baf. 4:6, 7) Bulijjo tusaanidde okwebaza Katonda ‘olw’emirembe’ gy’atuwa egikuuma emitima gyaffe n’ebirowoozo byaffe.\n21 Okusaba kutuyamba okunyweza enkolagana yaffe ne Yakuwa. N’olwekyo, tusaanidde ‘okumusabanga bulijjo.’ (1 Bas. 5:17) Ka ebyo bye tuyize mu kitundu kino bituyambe okwongera okunyweza enkolagana yaffe ne Katonda n’okuba abamalirivu okukola by’ayagala. Era ka tufube okufumiitiriza ku mikisa gye tufuna olw’okuba Yakuwa ye Kitaffe, Katonda waffe, era Mukwano gwaffe.\nOkusaba kutuyamba kutya okunyweza enkolagana yaffe ne Katonda? (Laba akatundu 21)\nDdala Oyinza ‘Okufuna Enkolagana Ennungi ne Katonda’?


Bukedde Online - Bankubakyeyo bazze kunoonyeza Museveni kalulu\nSsempijja awadde abavubuka obukodyo bw’okweggya...\nEklezia esabye obujulizi obulala ku byamagero...\nTTIIMU ya bannakibiina kya NRM abakolera mu mawanga g’ebweru, bazze kuno ne babakana n’ogwokusaggulira Pulezidenti Museveni obululu obunaamuzza ku ntebe.\nWalusimbi ku kkono ng'asabira Ssentongo wakati obululu\nBamuvabulaaya bano abaakulembeddwa, Abbey Walusimbi, ssentebe w’ekibiina ekibagatta ekya NRM Diaspora League, okusaggulira Museveni obululu baakutandikidde mu Masaka n’emiriraano nga baakwetooloola eggwanga lyonna.\nSsentebe Walusimbi ne banne bannyonnyodde nti beekuhhaanyizza okuva mu mawanga agatali gamu gye bakakkalabiza emirimu gy’ekyeyo ng’ekyabaleese kuno kwe kunnyonnyola\nBannayuganda ebirungi by’obukulembeze bwa Museveni.\nAgamba nti ekibiina kyabwe kirimu Bannayuganda abakolera mu mawanga nga South Afrika, Amerika, Bungereza n’awalala gye bakubira ekyeyo naye nga bawagizi ba NRM.\nWalusimbi ne banne okuli Keith Kitungulu Bbosa, Hajji Ahmad Ssempijja, Moses Mpanga, Proscovia Mbabazi Ssennyonga, Baker Ssekamatte, Fred Opolot, Dr. Josephine Ssenkungu n’abalala baanokoddeyo ensonga mwe basinziira okuwagira Museveni omuli;\n1 Okussaawo enkolagana n’amawanga amalala mu by’obusuubuzi ekiwa Bannayuganda eddembe okukuba ebyeyo mu mawanga ago n’abaayo ne bajja kuno nga tebataataaganyiziddwa mu bya ssente.\n2 Bagasseeko, eddembe NRM lye yawa Uganda naddala okufuga amagye gattako NRM okussaawo enkola ya Bonnabasome mu pulayimale ne siniya.\n3 Okukola enguudo ng’olwa Kampala, Masaka - Mbarara n’endala okuli n’ezidda mu masoso g’ebyalo ze bagamba nti zikoleddwa nga n’ezitannakolebwa ziri mu ntegeka ng’ekyetaagisa kwe kunywereza Museveni mu ntebe.\n4 Baggyeeyo eby’obujjanjabi nti NRM esoosowazza eky’okuzimba amalwaliro mu buli kitundu n’okugaddaabiriza nti wadde eddagala likyabulamu naye ekyo Museveni yekka y’ajja okukinogera eddagala.\nBaasabye Bannayuganda naddala abavubuka obutabuzaabuzibwa beesimbyewo balala okuli Amama Mbabazi ne Dr. Kiiza Beesigye nti abo mpaawo kye bagenda kukyusa mu ggwanga.\nBaakunze Bannamasaka n’emiriraano obululu bwonna babuyiire Museveni n’abakwatidde NRM bendera ku bifo by’obukulembeze eby’enjawulo.\nBaatalaaze obubuga bwa Masaka bwonna n’oluvannyuma ne boogerera mu lukuhhaana lwe baakubye mu kibangirizi kya Golf Course nga lwetabiddwaamu RDC Capt. Kigozi Kaweesi n’amyuka RDC e Kalangala, Teopista Lule Ssenkungo.\nBasabye abantu bawagire Herman Ssentongo avuganya ku kifo ky’omubaka wa Palamenti ow’ekibuga Masaka.\nTetunnasalawo ku ky'okwegatta ku mukago gwa DP Bloc -JEMA


Bukedde Online - Bawambye omwana ne basaba ssente okumuzza nga mulamu\nGgeeti ekubye abalongo babiri ne bafa!\nAbavuzi b'ebidduka abatalina bisaanyizo bu...\nSsekaayi taata w'omwana eyawambiddwa nga bimusobedde\nOMUWALA baamunonye okuva awaka ne bamubuzaawo oluvannyuma ne bakubira bazadde be essimu nga babalagira baweeyo ssente basobole okumubawa nga mulamu!\nRehema Nakato, 14, muwala wa Musitafa Ssekaayi e Jjokolera, mu Ggombolola y’e Nangabo mu Wakiso baamuggye waka akawungeezi kati emyezi kumpi mukaaga talabikako.\nMulongo munne Yudayah Babirye yategeezezza nti akawungeezi munne lw’abula baalaba omusajja ng’ayimiridde ku lusebenju era mu kiseera kyennyini Nakato we yabulira. Musitafa Ssekaayi taata w’abaana yagambye nti abaana yabaleka awaka ng’agenda okukola, okudda eka akawungeezi nga Nakato taliiwo era bwe yabuuza banne nabo nga bagamba nti tebamanyi gy’alaze.\n“Nalaba obudde bugenda ng’omwana takomawo kwe kuddukira ku poliisisi e Wattuba ne tuggulawo omusango ku fayiro SD: 07/02/03/2016. Tunoonyezza buli we tusuubira omwana talabika” Ssekaayi bwe yannyonnyodde. Ekyantabudde, ku nkomerero ya wiiki ewedde, waliwo omusajja eyankubidde essimu ku nnamba 0786604010, nambuuza nti: Ssebo ggwe nnannyini mwana ono Nakato?\nOlwamwanukudde n’antegeeza nti, ‘njagala ssente nkuwe omwana wo nga mulamu kyokka bwe namubuuzizza ssente mmeka n’aggyako essimu’. Nazzeemu okumukubira nga takwata n’okutuusa eggulo twabadde tugikubako ng’eyitamu naye nga takwata.\nTwazzeeyo ku poliisi ne tubategeeza ne batutegeeza nti bagenda kwongera okunoonyereza okuzuula ekituufu. “Mu Marach nava ku dduuka okutuuka eka akawungeezi nga muwala wange Nakato. Bwe nabuuza ne Babirye nga tamanyi munne gy’ali ne tutandikirawo okunoonya mu kitundu ne ku byalo ebiriraanyeewo nga Kawanda ne ku siteegi Ewattindo naye nga talabikako.” Omwana abadde asoma ku Musa Islamic School e Kyebando.\nKitaawe agamba batambudde okunoonya ku poliisi ez’enjawulo okuzuula oba waliwo eyaloopyeyo ku mwana naye talabikako. Agamba baatuuka ne mu kyalo e Butambala gye baabadde bamusuubira nti osanga gye yagenze nga taliiyo.\nNAKATO ALI LUDDAWA!\nSsekaayi yategeezezza nti baasooka kuteebereza nti osanga waliwo omuvubuka ku kyalo eyali abuzizzaawoi muwalawe kyokka tebakakasa ani ali mu kkobaane. Baliraanwa bagamba nti abaana bano baali tebatambula tambula ku kyalo nga lwe bavuddewo bagenda na kitaabwe ku dduuka oba okugenda ku muzikiti okusaala.\nBasabye poliisi eyongeremu amaanyi mu kunoonya omwana abazadde basobole okukkakkana omwoyo. Nakato ne Babirye baafaanagana nnyo ne kitaabwe olumu abadde abatabula ng’ayinza okuyita Nakato mu kifo kya Babirye. Omusajja Babirye gwe yalaba yali ani? Wano waliwo akabuuza bw’abeera nga si ye muvubuka gwe bateebereza.\nEmirundi egiyise, abawala bazze bawambibwa nga Joan Namazzi eyali omuyizi ku St. Marks college e Namagoma gwe baawamba mu 2014 ne basaba bazadde be ssente bwe bataaziweereza baasanga mulambo.\nJames Kailu akola ku musango guno ku poliisi e Wattuba yategeezezza nti Ssekaayi yaloopa omusango gw’okubula kw’omwana we era kati ke bafunye amawulire nti waliwo akubye essimu bagenda kukwatagana ne taata w’omwana okulaba nga bagenda mu maaso n’okunoonyereza okuzuula omwana gy’ali.\nABAWALA ABAZZE BAWAMBIBWA:\nJuly 2015, Desire Mirembe omuyizi e Makerere yawambibwa ne bamutta omulambo ne bagusuula mu bikajjo e Lugazi. lMay 2015, Diana Beatrice Mudondo omuyizi ku MUBS e Nakawa baamuwambye ne bamusobyako ne bamutta.\nlNovember 2014, Omusuubuzi Esther Ddamulira 41 yava awaka e Kyebando omulambo ne bagusuula e Busunju. lJanuary 2014, Rachael Babirye ow’e Mpereerwe baamusobyako ne bamutta. lOctober 2014, Ruth Nabulya 14, ow’e Birongo Makindye baamuteega ava kulaba TV ne bamusobyako ne bamutta.\nMarch 2014, Joan Namazzi eyali asoma mu St. Marks e Namagoma baamuwamba ne bamusobyako ne bamutta.\nAbawanguzi 'b'Omuhabati ku kizinga' beesunga kulya bulamu e Kalangala


Bukedde Online - Nabbi omukazi ayogedde ebyama ku Paasita Yiga\nNabbi omukazi ayogedde ebyama ku Paasita Yiga\nEngeri gy'abadde abuuliramu enjiri ekontan...\nBy Josephat Sseguya Benjamin Ssebaggala\nMAGGIE Kayima, amanyiddwa nga ‘Nabbi Omukazi’ akungubagidde eyali bba ate mukama we, Pasita Augustine Yiga Abizzaayo n’ayogera n’ebyama byabwe.\nYiga ne Nabbi Omukazi.\nKayima, eyayimba ennyimba omuli Omusajja ayenze, Emitima gy'abantu, Yantuma lwe yakola ne Jose Chameleone, ye yali akulira bbandi ya Yiga eya Revival omwali ne muganda we Bena Namisinga, Hassan Ndugga, Hajati Madiina Bibuuza, n'abalala.\nKayima eyagenda ewa Yiga nga wa myaka 19, yatandika okubuulira enjiri n'okuyimba kwe yagatta n'okuba mukyala we, yafuuka w'amaanyi okutuuka 2014 lwe baayawukana n'alangira Yiga nga bw'ali Kidende ow'amaalo eyajja e Kampala ng'envunza zimutta.\nOlwo Yiga yali atabuse ne Kayima kyokka ng'obuzibu bwasinga kuva ku kumwagala nnyo abantu abamu mu kkanisa eyo n'abayimbi Kayima be yakulemberanga kwe kwegatta okumulwanyisa nga n'abagobwa mu bbandi oba ekkanisa bagamba nti y'abagobya.\nBwe yagenda, Yiga yatandika okukola Kayima ebikuuno omwali n'okumutega abantu abaali bamuwa ssente ne bamukwatira ebifaananyi mu kifo ky'ataasooka kumanya nti lyali ssabo. Waaliwo n'ebifaananyi by'obuseegu ebyatambula nga kigambibwa nti byali bya Kayima ebyali bisaasaanyizibwa Yiga okumwonoona.\nMu February wa 2015, Kayima yafuna akabenje mmotoka mwe yali atambulira bwe yeefuula, Yiga n'agamba nti alimala kumwetondera okutereera. Wabula ne Yiga yakubwa ekimbe mu kkanisa ye n'agwa n'azirika Kayima naye n'amulangira nti akyafuna ebizibu bingi olw'ebyo bye yali azze amuyisaamu.\nMu December wa 2015, Kayima yasinziira mu lukuhhaana lw'abamawulire mu Kampala n'ategeeza nti waliwo abakazi bangi Yiga bazze asobyako nti n'eky'okuyimba Nabbi Omukazi kyali kya bulimba nga baakipanga ne Yiga bakole ssente.\nKayima eyayogedde ne Bukedde ku ssimu, yasoose kusaasira baffamire okuvibwako omuntu ow'omugaso n'agamba nti naye kennyini (Kayima) Yiga y'omu ku baamutuusa w'ali kati.\nNnalina emyaka 19 n'anneesiga okunkwasa ne bbandi ye eya Revival, n'ampa okubuulira mu kkanisa ye n'ebirala. Yanjagala n'okusinga aba ffamire ye nga buli anjogerako ekibi amugoba ku kkanisa. Yali mukwano gwange eyantegeera ennyo nti ne bwe nayawukana naye n'enfuna omulala, nalaba tantegeera kutuuka Yiga ne mmusaba anneetondere tuddemu tukolagane.\nTeyakikola wabula nnamulabye gye buvuddeko nga yeetondera bonna bazze akola ebibi.\nlKayima we yagendera ewa Yiga yali ku yunivasite e Makerere n'alokokera mu kkanisa ya Pasita Simeon Kayiwa eya Namirembe Christian Fellowship gye yava okwegatta ku Yiga.\nEBIZZE BIREME YIGA\nKu bizze birema Yiga, Kayima yategeezezza nti,\nmulimu okuba omwewulize kyokka ng'ekyo kyava ku maanyi ge baalina bombi mu budde we yakoleranga ebya Nabbi Omukazi ng'alagula ebinaabaawo.\nYategezaanga abantu mu budde obwo nti gwali musambwa Yiga gwe yagya mu Nnyanja era ng'afuuka na ddala ebigere olumu ne bibeera eby'embuzi.\nKino Kayima yagaanye okwogera oba kyabanga kituufu oba nedda nti waliwo by'alina okwerekera naye ng'amaanyi baali bagalina era agaabeewazanga.\nAgattako nti Yiga yakolanga bingi ebiyinza okunyiza omuntu kyokka nga teyeetonda n'asaba b'alese anyiizizza bamusonyiwe.\nKu by'okufera abantu, Kayima agamba nti si bituufu, by'amwogerwangako bamuvuganya mu mirimu gya kkanisa. Agamba nti n'abamu ku bamwogerako ebibi ate be basinga ebikuuno ebinen,e kyokka ng'ekyetaagisa essaawa eno kwe kumusonyiwa ebibi bye yakola abantu.\nHajati Madiina Bibuuza\nPasita Simeon Kayiwa\nEssanyu n'amaziga mu mpaka z'obubina\nEyawasa muwala wa Ssimbwa n'agoba mukazi we azaala abawala n'era bimusaze, azadde muwala


‘Fresh Jjajja’ akyalimu endasi\n“Mmotoka yava ku mukono gwayo n’ejja n’eyita eri ezidda e Mityana n’entomera ne ngwa mu luguudo wakati. Wano nnamalawo eddakiika nga 30 nga mmotoka ziyimiridde.\nNnalaajana bannyambe kyokka abantomera mu kifo ky’okunnyamba baabuuza abaaliwo nti, oyo gwe tutomedde y’ani, ne babaddamu nti wa bodaboda ne basimbula ne bagenda.\nKyokka sikyakola, mbeera waka nina abaana basatu balina okusoma n’ennyumba baagingobamu era wano bansuza busuza.\nYe Richard Mukasa ng’ono y’amujjanjaba agamba nti omusajja ono mulwadde we era y’amuyunga kale yamulaba nga talina ssente n’asaalawo amuwe omuzigo.\nYe amyuka omwogezi wa poliisi agamba nti poliisi ekola buli kyetaagisa okulaba ng’emalawo obumenyi bw’amateeka naye kkamera ezimu tezikola kyokka ate ezo ezikola zirina abazifuga nga buli kimu kya mitendera.\nNoolwekyo, si kyangu kumala gagenda ne bakuwa bwino eyakwatiddwa kyokka ate ssinga omuntu abeera agguddewo omusango nga tulaba ng’obujulizi buli mu kkamera tumufuna ne tumweyambisa mu kkooti.\nOkugeza, abatta owabodaboda twabakwata nga tweyambisa kkamera, kale Bannayuganda mbakubiriza okugula kkamera baziteeke ku nnyumba zaabwe era bazigatte ku zapoliisi ez’oku nguudo ng’omuntu bw’aba n’obuzibu tulaba era ne tumuyamba.


Engule zonna Hill Water ezetisse omwaka guno, Agikulira ayogedde obukodyo bwe bakozesa – Watchdog Uganda\nEngule zonna Hill Water ezetisse omwaka guno, Agikulira ayogedde obukodyo bwe bakozesa\nEzimu ku ngule kkampuni ya Hill Water ze yetisse omwaka guno\nABAKULIRA kkampuni ya mazzi g’okunywa aga Hill Water basambira mabega nga jjanzi oluvanyuma lw’okwetikka engule z’amazzi g’okunywa zonna omwaka guno.\nAkulira kkampuni eno Haji Harunah Semakula agamba nti omwaka guno bakoze na maanyi mangi nnyo okulaba nga bawangula engule ez’enjawulo omuli esinga okwettanirwa abaguzi be bitundibwa mu ggwanga (Consumer’s Choice) ey’okubiri yali yabakozesa amazzi bonna mu ggwanga (People’s Choice Award) ey’okusatu ye yabawebwa Palimenti ye Ggwanga nga amazzi agasinze okukozesebwa mu lukiiko lwe ggwanga olukulu saako n’ababaka, ey’okuna ye yabaweebwa olw’obuyiiya okusobola okukola eccupa nantalabikalabika.\nSemakula eyasangiddwa mu offiisi ye ku luguudo lwa Lubaga yagambye nti engule ezo 4 si kyangu kuzifuna, nga omuntu yenna azifunye alina okussaamu maanyi amangi ennyo saako n’obuyiiya obwekikugu.\n“Amazzi gaffe tugakolera Iganga mu Busoga, kyokka tufaayo nnyo okulaba nti gali ku mutindo era nga gasobola okutuuka ku bantu baffe mu biseera we bagagalirira okugakozesa.\nAbakozi baffe bangu nnyo era nga bafaayo ku ba kasitoma baffe okulaba nga tewali ajula mu mpereza ya Hill Water.\nTufubye okukolagana n’abantu ab’enjawulo naddala ku mikolo egy’eggwanga, emikolo gy’okwanjula, embaga saako n’okugagabira abantu baffe ku bwerere nga omu ku kawefube w’okubunyisa ekyettunzi kyaffe mu bantu” Haji Semakula bwe yagambye.\nYanyonyodde nti omwaka ogujja kawefube bagenda kumussa nnyo mu kugaziya empereza yaabwe mu bantu naddala ababulijjo ababadde batanaba kunyikira mu kumanya mazzi ga Hill Water, saako n’okulaba nga buli dduuka lifuna amazzi gano mu ngeri y’okwogera obuwereza bwabwe eri abantu abagakozesa.\nAba Hill Water beesomye okwetikka akatale n’omutindo gw’amazzi mu Ggwanga\nAbantu ab'enjawulo beemulugunyizza ku bbeyi ya mafuta ekyukakyuka buli kadde, omukugu atangazizza\n23rd August 2018 at 16:37\n9th December 2019 at 09:07


Mugume temugenda kufa lwa AstraZeneca wa Covid-19 - AbasawoMugume temugenda kufa lwa AstraZeneca wa Covid-19 - Abasawo\nMugume temugenda kufa lwa AstraZeneca wa Covid-19\nOkutya kweyongedde mu ggwanga Uganda olw’abantu abeyongera okufa naye nga ekibasse, tekimanyiddwa.\nOkusinzira kw’alipoota mu kitongole kya Poliisi ekinoonyereza ku buzzi bw’emisango, mu myaka 4 egiyise, abantu bazze bafa naye nga ekibasse, kizibu kyakumanya.\nAlipoota eraga nti mu 2019, abantu 3,316 bazuulibwa nga bafudde mu ngeri etamanyiddwa, 2018 – 3, 318, 2017 – 3,123 ate 2016 – 2,963.\nAbamu ku bantu abazuulibwa nga bafudde basangibwa ku nguudo, mu bbaasi, paaka ez’enjawulo, abagudde mu nnyanja, mu myala ssaako ne mayumba gaabwe.\nOmu ku basirikale agaanye okwatuukiriza amaanya ge, agambye nti okunoonyereza kulaga nti abamu, batugibwa ne battibwa, okubawa obutwa ssaako n’okutambula nga balina endwadde.\nWabula akulira abasawo mu kitongole kya Poliisi Dr. Moses Byaruhanga agambye nti mu bbanga lya myaka 4, baakebera emirambo 8,685, nga 3,343 battibwa, 2,905 batomerwa ku nguudo ate 1,068 baafa mu nfa yabuligyo.\nDr. Byaruhanga, agamba nti waliwo endwadde ezanguya okutta abantu omuli ez’omutima okwesiba nga kivudde ku nsonga ez’enjawulo.\nMungeri y’emu agambye nti okukendeza omuwendo gw’abantu abafa mu ngeri etamanyiddwa, akubirizza abantu okujjumbira okwekebeza okuzuula endwadde ezibaluma.\nMu Uganda, abadde ssaabasumba wa Kampala Dr. Cyprian Kizito Lwanga eyaziikiddwa akawungeezi k’olunnaku mu lutikko e Lubaga, yafudde nga kivudde ku mutima okwesiba, ekintu ekyawuninkiriza eggwanga lyonna.\nMungeri Uganda yakweyongera okweyambisa eddagala lya AstraZeneca mu kulwanyisa Covid-19 newankubadde, ebigambo, byongedde okuyitingana nti waliwo abantu abafudde nga kivudde mu kufuna ddoozi mu kwetangira okulwala Covid-19.\nEbigambo ebitambula, biraga nti omuntu yenna singa afuna ddoozi ya AstraZeneca, omusaayi guyinza okwetugga, omutima ne gwesiba, ekiyinza okuviirako omuntu yenna okufa.\nUganda mu kiseera kino, yakawa ddoozi abantu 144,025 nga bakulembeddwamu omukulembeze w’eggwanga lino Yoweri Kaguta Museveni.\nWabula Dr Alfred Driwale akulira ekibiina ekikola ku by’okugema ekya Uganda National Expanded Programme on Immunization (UNEPI), agamba nti mu kulwanyisa Covid-19, Uganda yakusigala nga yeyambisa AstraZeneca.\nAgamba omuntu yenna singa afuna ddoozi, ayinza okunafuwamuko, okulumwa omutwe, omubiri kyokka tekitegeeza nti eddagala lya Bulabe.\nOkufuna ebisingawo- https://www.facebook.com/GalaxyFm1002/videos/466681811118455


Bukedde Online - Ekizimbe kya kkooti y'e Lwengo kirwadde!\nAbabadde bagenda okuziika e Mityana bafiiridde mu kabenje\nAbaagobeddwa mu lutobazi e Nateete basisin...\nAdded 17th February 2017\nEkizimbe kya Kkooti nga bwekifaanana ate mu katono ye ssentebe wa Disitulikiti George Mutabaazi\nEMBEERA y'ekizimbe kya kkooti y'e Lwengo asangibwa mu kibuga ky'e Mbiriizi yeeralikiriza era bw'ojituukako nga tebakugambye nti ky'ekizimbe omutuula kkooti oyinza okulowooza nti kifulukwa.\nEkizimbe kino endabika yaakyo yennyamiza olw'ebituli ebikijjudde wabweru ssaako n'ebintu ebirimu munda omuli entebe y'omulamuzi eyasensebuka edda ebituli olw'okulumwa emmese ssaako n'ebiwuka ebirala ebyewalula.\nEmbeera eno essa nnyo abasirikale b'amakomera mu kaseera akazibu olw'okubulwa webassa abasiba ababa baleeteddwa mu kkooti olw'ebituli ebiri buli wamu nga babeera ku bwerinde olw'okutya abasibe okuyita mu bituli ne badduka.\nEbifo ebikyamirwaamu bisiiba biggale ate kazambi asaasanyizibwa okumpi ne kkooti nga kino kitadde abantu abaliraanyeewo mu mbeera enzibu ey'okweraliikirira obulwadde.\nSENTEBE WA DISITULIKITI AYOGEDDE.\nSentebe wa disitulikiti y'e Lwengo George Mutabaazi agumiza abantu b'e Lwengo nti babeere bagumu olw'ensonga nti ebizibu ebiruma abantu bikyali bingi ate nga n'eno ekkooti mweri naye ejja kukolebwako.\nMutabaazi agambye nti wadde nga Disitulikiti ekyali mukaweefube ow'okuzimba ekitebe ekya kkalina, naye n'ettaka omugenda okuzimbwa Poliiisi, Eddwaliro eddene, wamu n'ekkooti weeriri era mu kiseera kitono nnyo okuva kati Lwengo ejja kuba ng'etangalijja.\nOmusajja avudde mu mbeera n'asala eyali muganzi we ebicupa\nAlimbalimba abawala okubafunira emirimu n'amala n'ababbako amasimu bmwogezza


Bukedde Online - Mu nte emu nafunamu ekiraalo ky’endala mukaaga\nMu nte emu nafunamu ekiraalo ky’endala mukaaga\nAbalimi basomeseddwa okukola ekigimusa okuva...\nAbalimi babanguddwa ku nnima ey’omulembe...\nKazibwe ng’akozesa akuuma okutemaatema omuddo gwe baliisa ente zaabwe.\nKKAMPUNI ya Vision Group efulumya ne Bukedde ng’eri wamu n’ekitebe kya Budaaki mu Uganda, bbanka ya dfcu, kkampuni y’ennyonyi eya KLM n’ekola emmere y’ensolo eya Koudjis enoonya omulimi n’omulunzi asinga mu Uganda omwaka gwa 2019 wansi w’omulamwa ogugamba nti, Obulimi nga bizinensi.\nOkuvuganya oweereza amannya go oba omulimi n’omulunzi gw’omanyi ku kitundu kyo ku 8338, Email, omulimiasinga@ newvision.co.ug. Wandiika amannya g’omulimi, ekyalo kw’abeera, disitulikiti n’ennamba y’essimu.\nLeero HERBERT MUSOKE akuleetedde Micheal Kazibwe omulunzi w’ente. OKWETEEKERATEEKERA ekiseera nga tolina mulimu kimu ku bintu ebisinga obukulu mu bulamu bw’abakozi kuba bangi bakaluubirizibwa obulamu mu kiseera ekyo naddala eky’okuwummula abamu ne batuuka n’okufa amangu.\nLino ly’ekkubo Micheal Kazibwe 54 akulira essomero lya Balawoli SSS e Kamuli ne mukyala we Prossy Kazibwe lye baakwata ne batandikawo eddundiro mu maka gaabwe ku kyalo Namazaala mu ggombolola y’e Lusede mu disitulikiti y’e Jinja kw’alundira ente z’amata n’embizzi.\nBano bagamba nti baasalwo okutandika okulunda kuba baakiraba nga ly’ekkubo omuntu lw’asobola okuggyamu ssente z’ensibo ate ng’ekiseera kigenda kutuuka ng’omulimu guweddewo kuba etteeka bwe liragira. “Ng’oli ku mulimu ogutali gwa kkampuni yo, olina okwetegekera akaseera nga guweddewo kuba tomanya mbeera eyinza kugwawo ate nga n’ennyongereza nayo tebeera ntono kuba ku musaala kubeera kwetaaga okwongerezaako osobole okuyitawo n’okubeera mu bulamu obweyagaza”, Kazibwe bw’agamba.\nOKUTANDIKA Kazibwe annyumya nti ffaamu eno yatandika emyaka egiwerako emabega bwe yafuna ente nga muwala we ayanjula bba. yatandika n’ente eno ate mu 2011 n’akyusa okudda ku nte z’amata ennongooseemu. “Mu mwaka gwa 2011 aba NAADS baali bagaba ente ffe ne tubasaba okutuwa ssente ze baali bagenda okukozesa okugula ente 700,000/- ne twongerezaako 400,000/- okwegulira ente y’olulyo era twagifuna ku kakadde kamu n’emitwalo kkumi”, bw’agamba.\nTwatunda ente ennansi musanvu okufuna ssente zino n’okuzimba ekiyumba mwe bagissa era bangi baabayita basiru okutunda ente enkulu ne tugulamu ennyana obuwanana kyokka nga bo ekigendererwa kyabwe bakimanyi bulungi era Kazibwe agamba nti tebejjusa. Eno evuddemu ekiraalo kati kya nte mukaaga nga ku zino kuliko ssatu ezizaala nga zivaamu liita 57 z’atunda ku 1,200/- buli emu.\n“Ente zaffe zonna zirina amannya nga gano ga kirina kuba wamu abaazeesooka okuzebbulamu. Eyasooka ye Pretty ng’eno yazaala Jessica, Doreen, Babra ne Aisha. Ate Doreen yazadde Arthur ne Babra n’azaala Kisakye nga zino ziri mu myezi ebiri”, Kazibwe bw’agamba\n. OKULABIRIRA EDDUNDIRO Kazibwe olw’okubeera nti mukulu wa ssomero, tabeerawo naye mukyala we Prossy Kazibwe ye maneja wa ffaamu eno era byonna bitambulira ku ye era nga yava ne ku mulimu gwe ogwa ofiisi gwe yaliko. “Ente zaffe tuziriisa omuddo ebika eby’enjawulo okukakasa nti emibiri gyazo gifuna ebiriisa bye gyetaaga okusobola okuvaamu amata agawera”, Kazibwe bw’agamba.\nWano batema omuddo gwe bakaza ekika kya Hay n’omubisi gwe batemaatema nga bakozesa akuuma akakozesa amasannyalaze n’okuziwa emmere entabula okusinziira ku bbanga lyazo. “Ente zaffe tutandika okuziwa emmere y’ente z’amata nga bukyali.\nEno eziyamba okugejja ekibeere kizisobozesa okuvaamu amata agawera. Okugeza Aisha ya myezi 13 kyokka kati erabika ng’enkulu ddala lwa ndabirira nnungi”, Kazibwe bw’agamba. Bano era ente zaabwe bazitabulira sukaaliggulu mu mazzi ssinga bubeera budde bwa nkuba nga Kazibwe agamba nti kino bakikola kuba sukaaliggulu ayamba ente okufuna amaanyi.\nAte mu biseera by’akasana ng’omuddo gwa bbula we zisinga okuliira omukalu, bamukozesa okuweweeza omuddo guno nga tebannaba kuguwa nte nga bamutabula mu mazzi ge bamansira oba okunnyikamu omuddo guno.\nAte zino era ziweebwa omunnyo gw’ekibulooka nga guno gusibwa olwo ne zitandika okukomba kuba guyamba ente okuguma amagumba n’okufuna ebirungo ebirala mu mubiri gwayo ebigiyamba okubeera ennamu obulungi n’okuvaamu amata. “Ng’oggyeko endiisa, ente z’olulyo zirina okukuumibwa nga nnamu bulungi era wano tu\nzijjanjaba n’okuzifuuyira buli luvannyuma lwa wiiki bbiri ate ekiyumba kyozebwa buli lunaku okukakasa nti ente zikuumibwa nga nnyonjo ekiseera kyonna n’okuzitangira okukwatibwa obulwadde bw’ebbanyi obuva ku nywanto okutuula awacafu”, Kazibwe bw’agamba. Ente zino zivaamu amata agasoba mu liita 20 buli lunaku nga Pretty evaamu 20, Doreen 24, Barbra 13 ate endala zaakamiza nga zinaatera kuzaala.\n“Njagala kubeera n’ente nnya zokka nga buli emu empa liita 30 olunaku ekitegeeza nti mbeera nfuna liita 120 era byonna by’enkola we bitunudde nga neekakasa hhenda ku kituukiriza”, Kazibwe bw’agamba. Okulabirira ennyana Ennyana ky’ekiraalo era omulunzi yenna ayagala okusigala ng’azimba ekiraalo alina okukakasa nti ennyana zirabirirwa bulungi ne zikula nga zamaanyi okusobola okumuwa ekisinga nga zikuze. “Ennyana zaffe bwe zibeera nga nto ziweebwa liita z’amata 12 olunaku.\nTukama emirundi esatu olunaku kuba ennyana bwe zibeera nto tezisobola kusiiba njagala okuva ku makya nga wano buli lukama tuziwa liita bbiri olwo ne tugenda nga tukendeeza buli lwe zeeyongera okukula nga ku myezi esatu tuziwa liita nnya ate ku myezi ena ne tuziwa liita bbiri nga gano tuzigaweera mu bbaketi”, Kazibwe bw’agamba. Ayongerako nti ku mwezi gumu n’ekitundu batandika okuziwa emmere y’empeke amanyiddwa nga ‘Early weaning pellets’, nga buli kasawo ka kkiro 10 kagula 10,000/-. “Kuno tugattako omuddo nga Mulinga, ddoodo, omululuuza n’omulala”, bwagamba. Okukola Bio-Gas Kazibwe agamba nti, buli lunaku bayonja ekiyumba kyabwe ne baggyamu obusa olwo ne babukozesa okukola Bio-gas ng’ono bamweyambisa mu kufumba. “Ebiva mu kukola Bio-gas tubyeyambisa mu mmere y’embizzi era ne mu nnimiro g’ebigimusa naddala mu bisagazi n’olusuku. Kino kikuuma ennimiro ga njimu.\nEMBIZZI Prossy Kazibwe nga ye mukyala wa Kazibwe era y’addukanya ffaamu eno agamba nti, baayingira obulunzi bw’embizzi nga basinga kutunuulira kutunda baana baazo era nga batunda ku 70,000/- buli kamu ku myezi ebiri nga mukyala Kazibwe agamba nti, embizzi zaabwe ziri ku katale kuba za lulyo.\n“Mu kiseera kino tulina embizzi 34 nga zino zaava mu mbizzi bbiri ze twagula ku 60,000/- buli emu ekika kya Large White mu 2010. Emizzi zaffe zirabika bulungi kuba tuzirabirira mu ngeri ey’enjawulo nga tuziriisa emmere etabuddwa obulungi n’omuddo”, Muky. Kazibwe bw’agamba. Annyonnyoola nti. okugezaako okukendeeza ku nsaasaanya baziwa ebivudde mu busa obukoleddwamu bio-gas kyokka ssi bye byokka bye bagabirira embizzi zaabwe kuba zirina okuweebwa emmere zikule obulungi. AMAZZI Kazibwe agamba nti okumala ebbanga baalina ekizibu ky’amazzi ng’ekitundu ate ng’ente zaabwe zinywa ebidomola 10-15 olunaku okusobola okubeera obulungi ekyazifuulanga ez’obuseere okugakima okuva ewala\nENGER GYETULIMAMU OMUDDO GW\_'ENTE ZAFFE\nAyagala okulunda ente nga bizinensi alina okubeera n’omuddo ogw’ebika eby’enjawulo ogulimu ebiriisa eby’enjawulo mu nsolo. Agamba nti, tosobola kuliisa nte muddo gwa bulijjo ogutemebwa ku ttale n’oliisa ente olwo n’osuubira nti ogenda kuzifunamu amata kuba emibiri gibeera tegifunye biriisa bye gyetaaga kukola mata nga wano kikwetaagisa okulima omuddo osobole okugabirira ente zo mu ngeri ey’enjawulo.\n“Mu kiseera kino tulinawo yiika y’ebisagazi emu wabula tulina enteekateeka z’okusigulawo ebikajjo bye tubadde nabyo ku yiika nnya mu January, olwo tusimbewo omuddo nga mu kiseera kino tugulina mu bulimiro obutono okusobola okwazisa ensigo okukakasa nti we tunaafunira aw’okusimba nga tulina ensigo emala”, Kazibwe bw’annyonnyola. Ebika by’omuddo kuliko; Kasibaniya, Lusina, caliandra, ebisagazi eby’ebika eby’enjawuko, ebijanjaalo, n’omulala nga guno gwonna gubeera n’ebirungo eby’enjawulo ensolo bye yeetaaga nga tesobola ku\nFfenna mu maka tukolera wamu\n“Wano twalina okusala amagezi era twasima oluzzi n’amazzi ne tugatambuza ku ffaamu okuyita mu payipu nga byonna byatutwalako obukadde munaana”, Kazibwe bw’agamba.\nEmbizzi zino bazirundira mu nkola y’obukuta bwe bayiwa mu biyumba olwo obusa ne bwetabulira muli nga bagamba nti eyamba okukuuma ekiyumba nga tekiwunya ate nga kiyonjo. “Buno tubuyoolamu oluvannyuma lw’ekiseera ne tubutwala mu nnimiro ng’ebijimusa era nga n’abalala abaagala okujimusa ennimiro zaabwe tububaweera bwereere”, bw’agamba.\nFAMIRE Mukyala Kazibwe agamba nti famire yonna yeenyigira mu kuddukanya eddundiro lyabwe nga y’ensonga lwaki balina omukozi omu yekka kuba ye n’abaana bonna bakolera wamu emirimu. “Nze nasalawo okuva ku mulimu gw’obuwandiisi gwe nnaliko ku ssomero erimu kuba nakizuula nga ffaamu eno esasula bulungi okusinga omulimu gwa ofiisi gwe naliko era okuva olwo sejjusa kuba tewali kye njula”, muky. Kazibwe bw’agamba.\nOno agamba, abaana nabo baagala okulunda ng’eno y’ensonga lwaki buli omu yeekwata ennyana ezaaliddwa okugituuma erinnya lye. “Muwala waffe Catherine Nandaula yawangula empaka z’obuyiiya ku ssomero gy’asomera naweebwa bbasale nga kati asomera bwereere”, Muky. Kazibwe bw’agamba.\nOno annyonnyola nti, Nandaula y’abakolera ekirungo ekiyitibwa IMO gye batabula mu bukuta bwe bassa mu mbizzi bw’abeera mu luwummula olwo bbo ne basigala nga bakikozesa era ng’afuba okulaba ng’atabula okumalako oluwummula ate ng’abalala bonna beebabeera mu mirimu omuli; okukola ekiraalo, okukyoza, okugabirira, okutema omuddo n’ebirala.\nOKUGASA EKITUNDU Ekizibu ekisinga mu kitundu kino kukyusa ndowooza z’abantu kuba bangi balaba ng’okulunda kwa kubamalira biseera wadde nga tebalina kye bakola wadde ng’azze abayita emirungi mingi okujja abasomese n’okumwebuzaako ku nsonga ez’enjawulo. “Waliwo abamu abazze n’abalala ne basikirizibwa olw’endabira n’engeri gye nfuna mu ffaamu yange era waliwo be ndaba nga batandise nabo okukyusa enkola gye baddukanyaamu ffaamu n’amalundiro gaabwe”, Kazibwe bw’agamba.\nOKUKUUMA EBITABO Muky. Kazibwe agamba nti, ebitabo bya ffaamu eno bikuumibwa bulungi era nga bawandiika buli kikolebwa ku ffaamu omuli ensaasaanya, ennyingiza, ennaku z’okugema, ente kwe ziwakidde, kwe zizaalidde n’ebirala. Agamba nti kino kibayamba okulondoola obulungi entabula y’eddundiro lyabwe n’okukola enteekateeka zaabwe nga basinziira kyebyo bye balabye.\nOKUSOoMOOZEBWA Kazibwe agamba nti, okusoomoozebwa kwe balina okusinga mu kiseera kino kwa nsowera ezitafa ne bwe bazifuuyira ezitawaanya ente zaabwe. “Okusoomoozebwa okulala kwa ddagala oluusi eribeera effu ate nga lya buseere kyokka kino tukirwanyisa nga tugula mu maduuka agatunda ebikozesebwa mu kulunda agalina amannya g’okukuuma nga gano gafuba okulaba nga gatunda mutindo”, Kazibwe bw’agamba.\nENTEEKATEEKA Z’OMUMAASO Enteekateeka esookera ddala ba Kazibwe gye balina ya kulaba nga basimba omuddo oguwera kuba babadde beesigama ku bisagazi byokka bye bagamba nti okusinziira ku bye baagala okutuukako tebasobola ku byesigamako byokka okufuna ebiriisa ente bye zetaaga. “Twagala okubeera n’ente nnya zokka kyokka nga buli emu etuwa liita z’amata 30 olunaku olwo ne tubeera nga tufuna liita 120. Ssinga tuzitunda ku 1,200/- buli liita kitegeeza tubeera tufuna 144,000/- olunaku olwo omwezi ne tufuna 4,320,000/-“, Kzibwe bw’agamba\n‘Bye nkola ku yiika emu abalala babikolera ku yiika 4’


Bukedde Online - Abasawo badduse mu ddwaliro e Ssembabule lwa Corona Virus\nResults za Momo 19 mukyala wa Daxx Kartel zikomyewo oluvannyuma lw'ekkeberebWa COVID-19\nWuuno woyiro w'obutonde anaakuyamba okweta...\nABATUUZE e Sembabule bali mu bweraliikirivu oluvannyuma lw'omuwendo gw'abateeberezebwa okuba n'akawuka ka Corona virus akaleeta ekirwadde kya COVID 19 okutuuka ku bantu 14 nga ku baleeteddwa ku dwaliro eSembabule okwekebejjebwa kuliko abaava e Dubai ,Rwanda ne Tanzania.\nAbazuuliddwa kuliko abajjiddwa eMateete, Sembabule Town council ,Ntuusi ne Kyeera- Lwemiyaga.Akulira eby'obulamu eSembabule alaze okusoomoozebwa okuliwo ng'abasawo mu malwaliro okuli erya Ntuusi batidde okukwata ku bantu bano ng'abamu badduse ku mirimo n'agamba nti nga Sembabule tebalina bikozesebwa kukola ku balwadde nga tewali na bifo webateekebwa okumala ennaku 14 eza kalantiini ekiyinza okwongera obulwadde.\nBbo abebyokwerinda abeegattiddwako abamagye okuva eKasijjagirwa nga bakulembeddwamu Major Jean Rukiira batandikiddewo ebikwekweto nga eLwemiyaga baggadde ebifo n'amaduuka okutali mazzi ga kunaaba mu ngalo n'abaggudewo amabaala saako abazannya pool nga abawerako bayisiddwaamu ne kibooko.\nBano basookedde mu lukiiko lw'ebyokwerinda oluyitiddwa Omubaka wa Pulezidenti eSembabule Nickson Kabuye nga basazeewo okuggalawo ebifo byonna ebikungaanya abantu abangi nga tebatalizza bafumba mere ku makubo n'abasiika chapat\nTuzudde ebyama ku mukazi Museveni gwe yayogeddeko mu bbaluwa gye yawandiikidde Kagame\nDdagala ki eryanguya abalongo?\nBp. Luwalira ajaguzza emyaka esatu mu buweereza\nBp Kisekka olumaze okugoba emizimu n'amayembe e Luwero n'asiibula obulabirizi mu butongole


Bukedde Online - Abanene 100 bayabulidde Trump\nAba Corona batandise okujjanjabirwa e Namb...\nAdded 8th September 2020\nEBYA Pulezidenti wa Amerika Donald Trump okweddiza entebe byongedde okubiggya abamu ku baali abantu be ab’oku lusegere mu kibiina kya Republicans mw’ava bwe bamuvuddemu ne batandika okuwagira amuvuganya, Joe Biden.\nAbaali abawagizi b'ekibiina kya Republicans abawera 100 okuli n'eyali omuwabuzi wa Trump , Bill Weld wamu ne gavana w'e Michigan, Rick Snyder be beegasse ku Biden.\nBano beekozeemu ekibiina ekimanyiddwa nga ‘Republicans and Independents for Biden' era kyatongozeddwa ku Lwokuna. Okutongoza ekibiina kino kwaddiriddwa eyali gavana wa Michigan, Rick Snyder n'eyali gavana wa Massachusetts, Bill Weld nabo okwegatta ku b'ekibiina kya Democtrats abaagala Joe Biden alye entebe ya Trump.\nEkibiina kya ‘Republicans and Independents for Biden' kikulemberwa eyali gavana wa New Jersy, Christine Whitman era ng'ono y'omu ku basinga okwogerera Trump amafuukuule ensangi zino.\nEkibiina kigenda kukuba kampeyini n'okussa ebirango mu mawulire nga bawagira Biden. "Ebyogerwa Trump biraga nti yava dda ku mulamwa gw'entambuza y'ensi yaffe era kitussa mu katyabaga,'' akulira ekibiina bwe yategeezezza.\nSnyder yagambve nti yali akolaganyeeko n'abakulembeze bombi era akakasa Biden y'asaanidde okutwala entebe y'Obwapulezidenti. Snyder yali gavana w'e Michigan okumala ebisanja bibiri.\nEkitundu kye Michigan kyakola kinene okuyamba Trump okujja mu buyinza. Snyder yawaanye Biden nti musajja akola by'ategeera nga tamala gapakuka wadde Trump agezaako okumusiiga enziro nti mubi nnyo.\nOmukyala ono alumiriza Trump nti ayisa olugaayu mu mateeka agafuga Amerika, ayawuddemu Abamerika ng'asinziira ku langi z'emibiri gyabwe, asekeeterera ab'ebyokwerinda kwa Amerika era alemesa eggwanga okulwanyisa obulungi ssennyiga wa Corona.\nEBYA Pulezidenti wa Amerika\nDonald Trump okweddiza entebe\nbyongedde okubiggya abamu ku\nbaali abantu be ab'oku lusegere\nmu kibiina kya Republicans\nmw'ava bwe bamuvuddemu ne\nbatandika okuwagira amuvuganya,\nAbaali abawagizi b'ekibiina kya\nRepublicans abawera 100 okuli\nn'eyali omuwabuzi wa Trump ,\nBill Weld wamu ne gavana w'e\nMichigan, Rick Snyder be beegasse\nBano beekozeemu ekibiina\nekimanyiddwa nga ‘Republicans\nand Independents for Biden' era\nkyatongozeddwa ku Lwokuna.\nOkutongoza ekibiina kino\nkwaddiriddwa eyali gavana wa\nMichigan, Rick Snyder n'eyali gavana\nwa Massachusetts, Bill Weld\nnabo okwegatta ku b'ekibiina\nkya Democtrats abaagala Joe\nBiden alye entebe ya Trump.\nEkibiina kya ‘Republicans and\nIndependents for Biden' kikulemberwa\neyali gavana wa New Jersy,\nChristine Whitman era ng'ono\ny'omu ku basinga okwogerera\nTrump amafuukuule ensangi zino.\nEkibiina kigenda kukuba kampeyini\nn'okussa ebirango mu mawulire\nnga bawagira Biden.\n"Ebyogerwa Trump biraga\nnti yava dda ku mulamwa\ngw'entambuza y'ensi yaffe era\nkitussa mu katyabaga,'' akulira\nekibiina bwe yategeezezza.\nSnyder yagambve nti yali\nbombi era akakasa Biden\ny'asaanidde okutwala entebe\nSnyder yali gavana w'e Michigan\nokumala ebisanja bibiri.\nEkitundu kye Michigan kyakola\nkinene okuyamba Trump okujja\nSnyder yawaanye Biden nti\nmusajja akola by'ategeera nga\ntamala gapakuka wadde Trump\nagezaako okumusiiga enziro nti\nOmukyala ono alumiriza Trump\nnti ayisa olugaayu mu mateeka\nagafuga Amerika, ayawuddemu\nAbamerika ng'asinziira ku langi\nz'emibiri gyabwe, asekeeterera\nab'ebyokwerinda kwa Amerika\nera alemesa eggwanga okulwanyisa\nobulungi ssennyiga wa\nBakaaba bbula lyâ€™amazzi\nE Kaliisizo bakaaba bbula lya mazzi


Bukedde Online - Ziizino entalo Mulindwa Muwonge z'alwanye\nEyatema aba famire ya Kaweesi avunaaniddwa...\nOmulambo gwa nnyina wa Zari gutwaliddwa mu...\nOMUGABI Mulindwa Muwonge si ye muntu gw’obadde olinnyako n’otambula ng’odaalimba.\nMulin dwa Muwonge ng’akyali mulamu\nAbadde atera okwogera nti; “Dawa ya moto ni moto”, ekitegeeza nti “Omuliro gwanukulwa muliro”. Abamu ku bakubi b’amasimu ababadde bamwerijjirako, ng’abaddiza omuliro ne beevuma ekyabakubisizza essimu.\nMu kwerandiza abadde awagaanya era olumu abadde akuubagana n’abantu era ng’amalirira attunse nabo n’atuukiriza erinnya lya ‘Kinanjokyankimize’, banne lye baamukazaako.\nOLUTALO NE LUKWAGO\nBatono ababadde bamanyi nti erinnya lya Mulindwa ery’eddiini ye Elias kubanga abadde tatera kulikozesa. Wadde babadde bafaananya erinnya ne Loodi Meeya ‘Erias’ Lukwago, kyokka babadde tebakwatagana ku nsonga nnyingi.\nMulindwa y’omu ku babadde mu ttiimu eyambako Dayirekita wa Kampala Jennifer Musisi ku nsonga ezeekuusa ku mawulire era olumu abadde asinziira ku Star FM okukolokota engeri Lukwago gy’akwatamu ensonga z’ekibuga ekikulu.\nMulindwa w’afiiridde ng’alina omusango gwe yatwala mu kkooti ng’agamba nti abakulembeze abalonde mu Kampala basaana basazibwemu kubanga etteeka mwe baalonderwa lyali kkadde ng’eppya erya KCCA teriboogerako.\nOmusango guno tegukoma ku Lukwago wabula guzingiramu Bameeya okuli owa Lubaga, Kampala Central, Kawempe, Nakawa ne Makindye kw’ossa Bakansala era Pulezidenti Museveni yamala kusuubiza nti wa kwogera ne Mulindwa n’alyoka akkakkanya obunkenke.\nMULINDWA MUWONGE NE NABILAH NAGGAYI\nMu musango oguwakanya abakulembeze abalonde mu Kampala mwe yazingira n’omubaka omukyala owa Kampala Nabilah Naggayi Ssempala era waaliwo akasattiro ng’akakiiko k’ebyokulonda nako kalaze nti tekeekakasa oba Nabilah ekifo akirimu mu mateeka.\nMulindwa mu mpaaba gye yateeka mu kkooti ya Twed Plaza yalaga nti Kampala yakyuka nga kati takyayinza kuyitibwa disitulikiti ezaalambikibwa nti z’ezirina okubeera n’abakiise abakyala mu Palamenti. Olutalo olwo, Pulezidenti era ye yalukkakkanya.\nOLUTALO NE MMENGO\nWadde yasooka kuweereza ku CBS okuva mu 1996 era nga muwulize, wabula yatandika okulumba Mmengo n’abakungu ba Kabaka amangu ddala nga yaakeegatta ku Super FM mu 2002.\nOlwo yali atandise n’okukolagana ne gavumenti era mu bimu ku bye yasimbako amannyo bwe bukumpanya bwe yalumirizanga abamu ku baweereza ba Kabaka e Mmengo.\nOLUTALO NE SHEIKH MUZAATA\nWadde babadde bakwatagana ku ngeri gye bakolokota Mmengo, wabula Mulindwa ne Sheikh Nooh Muzaata Batte omwogezi w’ekiwayi ky’e Kibuli babadde tebalima kambugu.\nMulindwa abadde akolokota nnyo Muzaata era ng’ayogera lunye nti waliwo abatuma omusajja oyo okuvvoola abantu era kino abamu baalowooza nti Mulindwa abadde akolagana n’ekitebe ky’e Kampalamukadde okukolokota Kibuli.\nOLUTALO LWE NE FRANK GASHUMBA\nMu 2006, Aisha Nabukeera yayokebwa era ne balumiriza muka kitaawe okubeera mu lukwe olwayokya Nabukeera. Awo olutalo lwa Mulindwa ne Gashumba we lwatandikira.\nOlutalo luno lwatwala emyezi esatu nga Mulindwa alumiriza Gashumba okujingirira obujulizi obulumiriza maama omuto owa Nabukeera nti era kino yakikola agenderera kufuna luwenda lukuhhaanya nsimbi nti era bwe yamala okuzisolooza n’azeekomya.\nGashumba naye yalumiriza Mulindwa okubeera n’akakwate n’oludda olwali luvunaanibwa.\nOLUTALO KU MUSOLO GWA VAT\nOkuwakanya omusolo gwa VAT gwe yayogerangako nti gusindika abasuubuzi okusasula omusolo ogw’emirundi ebiri, era kyatuusa ne poliisi okumuyita ku CPS n’emukunya nga October 3, 1996.\nEmbeera yamwonoonekera kuba gwe baayita okubeerako by’annyonnyola baamusiibyayo era ne bamusuza mu kkomera. Omusango ogwali gumuvunaanibwa gwali gwa kukuma mu bantu muliro ng’abajeemesa okusasula VAT.\nMu kiseera ekyo, minisita w’ensonga z’omunda mu ggwanga yali yaakamala okufulumya ekiwandiiko nga October 1, 1996 bwe yalabulira abantu nga bwe yali ow’okukwata omuntu yenna anaasangibwa ng’akunga abantu okwekalakaasa.\nNga June 2, 1998, Mulindwa Muwonge yayitibwa Poliisi abeereko by’annyonnyola ku bigambo bye yali ayogedde ng’ayogera ku bubi obuli mu nnongoosereza mu tteeka ly’ettaka.\nBaamuvunaana okusinziira ku pulogulaamu “Ekijja Omanyi” eyabeeranga ku CBS n’avumirira ennongoosereza eyali ereetebwa mu bbago ly’etteeka ly’ettaka.\nMu kiseera ekyo Pulezidenti yali akyogera lunye nti CBS yali ekuma mu bantu omuliro.\nMu March wa 1998, poliisi yamuyitako abeereko by’annyonnyola ku byali bigambibwa nti yali asussizza okwanika ebyama bya poliisi mu lujjudde.\nMulindwa yakolagananga n’abakungu ba poliisi ne bamubbira ebyama ku nsonga ez’enjawulo. Bwe yamalanga okubifuna yabitwalanga butereevu ku mpewo.\nMulindwa era abadde alwanagana n’abamu ku bagagga mu Kampala b’abadde akolokota ennyo naddala ku bufere n’obunyazi bw’ettaka ng’ayita mu pulogulaamu ‘Gafa Busa’ ku Star gy'abadde akola.\nPalamenti eddamu okutuula leero\nEyakwatiddwa poliisi bamusudde ku ddwaaliro e Kabowa ng’ali bubi\nAmateeka omutendesi Lampard g’atadde ku bazannyi ba Chelsea, singa yali mu kiraabu ya Uganda, singa talina muzannyi....


Gavumenti yenenyezebwa ku baana baffe abatulugunyizibwa ebweru - Sipiika - Radio Simba, The Best Luganda Station in the World !\nGavumenti yenenyezebwa ku baana baffe abatulugunyizibwa ebweru – Sipiika\nSipiika Rebecca Alitwala Kadaga eby’okutulugunyizibwa kwa Bannayuganda abagenda ebweru ku kyeyo abitadde ku Gavumenti gy’alumiriza nti eremeddwa okussaawo enkola ennung’amu erondoola obulungi embeera abagendayo gye balina okukoleramu naddala emisaala n’essaawa bye balina okukolera.\nYagambye nti okuva mu Palamenti y’omunaana ababaka beesibye ku Gavumenti nga baagala erambulule emisaala n’embeera Bannayuganda abagenda ku kyeyo gye balina okukoleramu okugeza essaawa gye bakolera kyokka nga (Gavumenti ) ebaweta kikuubo.\nYabadde annyonnyola ku mirimu egyakakolebwa Palamenti ey’ekkumi eyatandika mu 2016. Ebuzaayo emyaka ng’ebiri n’ekitundu eyabuke. Yalabudde ababaka ba Palamenti obuteesiba ku bya kwetaba mu mikolo gya kuziika na kwabya nnyimbe kwokka wabula bawe obudde obusingako eri emirimu gya Palamenti emitongole gye balina okukola.\nYagambye nti ekimu ku bigenda okwongera okukuumira abawala mu masomero baleme kuwanduka kwe kuzimba amasomero ag’okumpi kibawonye okutambula ebbanga eddene nga bagenda okusoma.\nYategeezezza nti abavubuka balina okuwebwa obukugu ow’enjawulo basobole okufuna emirimu egy’okweyimirizaawo. Yagambye nti May 2019 w’anatuukira Palamenti ejja kuba emaze okuyisa amateeka nga 20 kyokka n’agamba nti etteeka erikwata ku nkyukakyuka mu by’obukulonda lirudde okuletebwa gavumenti\nPrevious yesudde mu motoka nemuttirawo e kagoma\nNext ekkanisa eyagala kumenyawo ssomero ezimbe amadduuka\nBannayuganda bali mu kiyongobero kya Hon. Birekeraawo


Bukedde Online - Abadde yaakawoowa mukazi we bamussizza miggo na mayinja\nKkooti gwe yayimbudde bamusse ne bamwokya...\nJamirah Nabukenya, abadde akuba ekyeyo mu Saudi Arabia, g’akaaba g’akomba oluvannyuma lwa bba, Salim Muwanga abadde yaakamuwoowa, okutemulwa mu ntiisa.\nNabukenya n’abamu ku bamulekwa. Mu katono, omugenzi Muwanga nga bw'abadde afaanana\nBYA STUART YIGA\nMuwanga omutuuze w’e Wantoni, Kitega mu Munisipaali ya Mukono, baamulesezza abaana basatu okuli omulenzi n’abawala babiri.\nKigambibwa nti waliwo mukwano gw’omugenzi eyamukubidde essimu bagende bakwate abakukusa obwennyanja obuto kuba abadde akolagana n’ebibinja by’ebitongole ebirwanyisa abakukusa obwennyanja obuto omuli ne Poliisi era yafiiridde ku mulimu.\nOmu ku booluganda lw’omugenzi, Esther Nakachwa yategeezezza Bukedde nti, waliwo omusajja ayitibwa Jimmy abangi gwe bamanyi nga ‘Nnananna’ eyamukubidde essimu n’agenda okumusisinkana.\n“Yagenze apapa nga banne bamugamba ayanguwe n’asimbula pikipiki ye, kyokka zigenda okuwera essaawa 4:30 nga tufuna essimu nti Muwanga bamusse!” Nakachwa, bwe yategeezezza.\nYagasseeko nti amawulire gano baasoose kugatankana kyokka maama w’omugenzi Nabirye n’agenda mu ggwanika ku ddwaaliro ly’e Kawolo, gye yakakasirizza nga mutabani we bwe yabadde attiddwa ng’omutwe gwonna bagubetense.\nKigambibwa nti omugenzi yabadde ne Jimmy ‘Nnananna’ wamu ne Abubaker, nga baliko omusajja atannategeerekeka mannya gwe baakutte nga kiteeberezebwa nti yabadde aliko obwennyanja obuto bw’akukusa.\nKigambibwa era nti, omusajja ono yalaajanidde omugenzi ne banne bamusonyiwe era n’alayira obutaddamu kwenyigira mu kukukusa bwennyanja buto.\nKigambibwa nti omusajja ono yabadde asuubizza okuwa omugenzi ne banne, emitwalo mukaaga bamuleke atwale ebyennyanja kyokka baabadde bagenda we yabagambye okuziggya n’abeefuulira n’atandika okukuba enduulu nga bw’aleekaana nti, “ababbi ba pikipiki baabano mujje muntaase….” Abatuuze olwawulidde nti babbi ba pikipiki buli omu n’akunga munne ne batandika okubataayiza banne be yabadde nabo ne beemulula Muwanga n’asigala n’agezaako okwewozaako nti si mubbi kuba pikipiki eyabadde eyogerwaako nti nzibe, nnamba UEW 899L, yabadde yiye.\nOmu ku babadde babeera n’omugenzi, Asia Nakanjakko, yategeezezza nti, omugenzi abadde yakawoowebwa mu bufumbo ne mukaziwe, Jamirah Nabukenya. Nabukenya abadde amaze emyaka esatu nga yagenda mu kibuga Jaddah, mu Saudi Arabia, okukuba ekyeyo kyokka gye buvuddeko, yakomawo ku butaka asobole okuwoowebwa ne bba.\n“Baagattibwa ne bba ku Muzikiti gwa Kampalamukadde nga February 1, 2019 n’alinnya ennyonyi n’addayo nga March 22, 2019, kyokka wabadde waakayita wiiki emu ne bakamutema nti bba bamutemudde kwe kukomawo,” Nakanjakko, bwe yategeezezza.\nKigambibwa nti abantu bwe bazze okumukwata, Muwanga yayanguye n’asikayo ebbaluwa emwogerako kyokka ne wabaawo omu ku baakakiiko eyagambye nti,\n“Tetwagala kumanya oba mukwata ba byennyanja oba nedda olina okufa kuba nammwe twabakoowa dda. Abatuuze olwawulidde ebigambo bino ne kibongera amaanyi ne bagenda mu maaso n’okukuba Muwanga emiggo n’amayinja okutuusa lwe yafudde.\nBamulekwa kuliko; Shadia Nakawala asoma P7, Shina Namaganda P5, ne Luqman Kigozi, asoma P2.\nPoliisi yakkirizza aba famire okuziika omugenzi ku biggya bya bajjajjaabe mu disitulikiti y’e Nakaseke, oluvannyuma lw’abasawo okwekebejja omulambo nga n’okunoonyereza ku baamusse bwe kugenda mu maaso.\nAyogerera Poliisi mu Kampala n’emiriraano, Patrick Onyango yategeezezza nti, ensonga eno bakyaginoonyerezaako era bagenda kukola ekikwekweto okukwata abeenyigira mu ttemu lino.\nNnamwandu Nabukenya agamba nti abatta bba bamanyikiddwa kyokka yeewuubye ku Poliisi e Mukono awali fayiro y’omusango nga tafuna buyambi bwonna.\nCan. Kibuuka bamubbyeeko omulambo gwa nnyina\nAlondodde mukazi we gye yanobera...\nOMUSAJJA alondodde mukyala we gye yanobera n’amusala obulago n’amutta ng’amulanga kumukyawa.


Bukedde Online - Aba bodaboda 11 e Lugazi bafudde\nHamza ne Rema baalaze kiraasi etabangawo: Laba obubadde bwe baatadde...\nEbyambalo ku mukolo gwa Rema byamazeewo obukadde 200!\nAbooluganda batabuse n’omuzzukulu eyatunze ekiggya\nAba bodaboda 11 e Lugazi bafudde\nMunyweze ebyokwerinda e Makerere\nAlumirizza Kasekende okulya ensowole\nBino byayogeddwa akulira poliisi y'ebidduka e Lugazi, Paulo Okongo bwe yabadde asisinkanye aba bodaboda mu Lugazi abaakungâ€™aanidde mu African Paradise okubasomesa engeri yâ€™okuddukanyaamu emirimu gyabwe ate nga bwe bayamba n'okumalawo obumenyi bw'amateeka mu kitundu mwe bakolera.\nâ€œMukwana buli mukazi gwe musanga ate ne mwegatta nabo nga temwekuumye na kondomu. Kino mulina okukikomya okwewala okukwatibwa siriimu,â€ Okongo bwe yalabudde aba bodaboda. YategeezezzaÂ nti emize emirala gye balinaÂ mulimu obutayagala kwambala bikoofiira, obutakyusa mataala kiro nâ€™okuvumaÂ bakasitoma.\nOmuduumiziÂ wa Poliisi mu disitulikiti y'eÂ Buikwe, Caroline Akoth yabanenyezza okubeera n'omuze gw'okwanguwa okutuuka awagudde obubenje neÂ banyaga ebintu byabo ababa balumiziddwa.\nHamza ne Rema baalaze kiraasi etabangawo:...\nBULI eyabadde atuuka mu kifo omukolo gwa Rema ne Hamza ng’alabirawo ssente ezaayiiriddwaamu n’obutetenkanya. Baatimbye...\nEbyambalo ku mukolo gwa Rema byamazeewo...\nPatience Kentalo eyakuliddemu ttiimu eyayambazza Rema yagambye nti kibatwalidde emyezi mukaaga okulowooza n’okuteeka...\nObunkenke nga Hamza ayambaza Rema...\nAkamwenyumwenyu kaabadde ka kiyita mu luggya omukyala bwe yazudde nti engalo ateeka ku nkyamu era n’amuwenyaako...\nAbooluganda batabuse n’omuzzukulu...\nOmukubi w'ebifaananyi bamugobye...\nAboolukiiko olufuga zooni ya Kazo Central 1 mu munisipaali y’e Nansana batabukidde Jamir Aligaweesa omukubi w’ebifaananyi...


Bukedde Online - Ebyayambye Abenakyo okussaawo likodi mu mpaka za Miss World\nEnkoko z'ennyama 100, zikukolera ssente mu nnaku 35\nAkulira Uganda Tourism board akubirizza abantu okutumbula eby'obulambuzi...\nOlutalo lwa Chameleon ne Balam lusajjuse: Siddamu kukolagana naye okuggyako nga yeetondedde Minisita Nankabirwa'\nEbigambo by'abantu tebisobola kunzigya ku ...\nAdded 10th December 2018\nNNALULUNGI wa Uganda Quiin Abenakyo atikkiddwa engule ya Nnalulungi wa Ssemazinga wa Afrika mu mpaka za Nnalulungi w’ensi yonna (Miss World) mwe yakoledde likodi bwe yakutte ekyokusatu.\nAbenakyo 22, afuuse Munnayuganda asoose mu byafaayo by'empaka za Miss World okumalira mu bawala abasatu abasinga obulungi nga yabuzeeko katono okutikkirwa engule ya ‘Miss World 2018'.\nMwanamuwala Abenakyo, enzaalwa y'e Mayuge mu Busoga, ataddewo ekyafaayo nga Munnayuganda asoose okuwangula engule eya ‘Miss World - Africa'.\nAbamu baalaze nti akutte Kyakusatu kyokka abategeka Miss Uganda aba Kezzi Enterteinment ne balaga nti yakutte Kyakuna, wabula emikutu emirala ne giraga nti yakutte Kyakutaano.\nKino kyavudde ku bategesi ba Miss World okulangirirako abantu babiri bokka kw'abo abataano abaabadde bayiseemu.\nKino tekikomye ku kutunda kifaananyi kya Uganda mu nsi yonna wabula n'okutangaaza emikisa gya Abenakyo okufuna ensimbi n'ettuttumu ery'enjawulo mu Afrika n'ensi yonna.\nEmpaka za Miss World 2018', nga ze z'omulundi ogwa 68 zaakomekkerezeddwa ku Lwomukaaga abawala bataano abasingayo obubalagavu mu nsi yonna bwe babbinkanye mu kwolesa obulungi, emisono, n'amagezi okulondako Nnalulungi w'ensi yonna ow'omwaka 2018.\nAbenakyo, yalese Abazungu bamunyezeza mitwe olw'engeri bakira gy'addamu ebibuuzo n'amagezi amayitirivu nga kuno kwe yagasse obuwagizi obungi bwe yafunye mu balonzi abaamuyiiridde obululu ku yintaneeti.\nVanessa Ponce De Leon enzaalwa ya Mexico ye yakutte ekisooka, Limsnukan Nicolene enzaalwa ya Thailand n'ekwata ekyokubiri ate Abenakyo owa Uganda n'akwata ekyokusatu.\nEmpaka zino zaayindidde mu kibuga Sanya ekya China nga zaakulungudde wiiki nnamba ng'abategese basunsula mu bawala 188 abalungi kaalaala okulonda ‘Miss Word 2018'.\nAbenakyo okuyitamu, azze awangula abawala okuva mu mawanga amalala nga yasooka kumegga Nnalulungi wa Argentine ne yeesogga olw'olwokaano lw'abawala 30 era awo wonna n'ayitamu okutuuka mu bawala abataano abasingayo obulungi mu nsi yonna.\nAzze awangula olw'engeri ey'amagezi n'obwongo gy'abadde ayanukula ebibuuzo n'okwennyonnyolako ebintu by'akola mu Uganda.\nPulojekiti ye ey'okuyamba abaana abawala abafuna embuto nga bakyali mu myaka emito yakutte omubabiro abategesi be yannyonnyodde nti mu Uganda kizibu kinene aky'abaana abato abafuna embuto nga tebannatuuka myaka 18 nga ku buli baana abawala 5 abatannaweza myaka wakati w'emyaka 14- 19, omu alina olubuto oba yazaalako.\nMu kuwangula engule ya Nnalungi wa Afrika, Abenakyo yawangudde Nnalulungi wa Mauritius, Murielle Ravina n'akola likodi. banna lulungi mu bitundu Afrika: Quiin Abenakyo (Uganda) Amerika: Solaris Barba (Panama) Asia: Nicolene Limsnukan (Thailand ) Caribbean: Kadijah Robinson (Jamaica) Bulaaya: Maria Vasilevich (Belarus) Oceania: Jessica Tyson (New Zealand).\nBazinze amaka ga be baakutte mu Kisenyi ne baboogeza eby'okutta Magara\nAb'amagye balumbye edduuka ly'Abayindi okubanyaga poliisi n'ekwatako omu\nAkulira Uganda Tourism boar...\nAkulira ekitongole kye byobulambuzi mu gwanga ekya Uganda tourism board Lilly Ajarova akubirizza abalimi mu gwanga...\nBannaddiini balaze engeri g...\nBANNADDIINI basanyukidde ekya Pulezidenti Museveni okuggulawo amasinzizo ne balaga engeri gye bagenda okuluhhamyamu...